Procena kapaciteta i spremnosti Srbije da sprovodi evropske uredbe REACH, CLP, BPR i PIC\nSrbija razvija i usklađuje sistem upravljanja hemikalijama sa politikom i regulatornim okvirom Evropske unije već više od 10 godina. Nacionalno zakonodavstvo harmonizovano je u meri u kojoj je to moguće, imajući u vidu da Srbija ima status kandidata za članstvo u EU, na primer nisu preuzete centralizovane procedure za čije je sprovođenje neophodno članstvo.\nU skladu sa opredeljenjem za integraciju u EU, Srbija je posvećena definisanju i implementaciji planova za pretpristupni i period nakon pristupanja, kako bi se administracija i privreda pripremili za primenu pravila jedinstvenog tržišta.\nEvropska agencija za hemikalije (ECHA) pruža podršku zemljama kandidatima u izgradnji kapaciteta pre pristupanja EU. U okviru ovih aktivnosti koje se finansiraju iz fondova Instrumenta za pretpristupnu pomoć, izrađena je Studija o proceni kapaciteta i spremnosti Srbije da sprovodi evropske uredbe REACH, CLP, BPR i PIC. Studija je na osnovu analize stanja i postojećih kapaciteta, identifikovala nedostatke i potrebe za daljim usklađivanjem radi dostizanja pune spremnosti za sprovođenje ovih uredbi nakon pristupanja EU. Sastavni deo studije je Akcioni Plan u kojem su definisane potrebne dalje aktivnosti i njihovi prioriteti. Glavne preporuke jesu jačanje administrativnog kapaciteta, obezbeđivanje odgovarajućih finansijskih resursa za sprovođenje i nadzor nad primenom propisa, definisanje modela saradnje sa naučnom zajednicom, jačanje komunikacionih aktivnosti i unapređenje IT infratrukture, opreme i bezbednosnih procedura.\nStudija je predstavljena na završnom sastanku koji je u formatu na daljinu, održan 24. februara 2021. godine. Sastanak su otvorili zamenik izvršnog direktora ECHA, g. Jukka Malm, Visoki službenik za politiku životne sredine i klime (Poglavlje 27) Generalonog Direktorata za politiku susedstva i pregovore o pristupanju, g-đa Ingrid Sager i državni sekretar u Ministarstvu zaštite životne sredine RS, šef pregovaračke grupe 27, g. Ivan Karić, a prisustvovali su predstavnici Evropske komisije, ECHA i Ministarstva zaštite životne sredine.


Lukašenko: Rusija u konfliktu postupila mudro i oprezno\nod Admin taj Sre 20 Avg 2008 - 17:30\nRusija je u južnoosetijskom konfliktu postupila mudro, oprezno i ispravno, ocenio je danas predsednik Belorusije Aleksandar Lukašenko na susretu sa ruskim predsednikom Dmitrijem Medvedevom u Sočiju, dodajući da su "Amerikanci priglupi ljudi koji poučavaju Rusiju".\n"Ne mislim da Minsk treba da se uvlači u konflikt, jer je sve urađeno odlično - mudro i pravilno", rekao je Lukašenko, dodajući da bi dejstva Zapada u takvoj situaciji bila takva da bi se "uzdrmao ceo svet".\nKako je prenela agencija Interfaks, predsednik Belorusije je ocenio da će aktivnosti Rusije u rešavanju konflikta sa otcepljenom gruzijskom autonomnom oblašću doprineti da zavlada dugoročni mir u regionu.\n"Kada slušam zapadne ddržave i Amerikanci počnu da govore na tu temu, mislim da su oni priglupi ljudi koji poučavaju Rusiju. A Rusija je sve uradila obazrivo", rekao je Lukašenko, govoreći o optužbama SAD na račun Rusije da je izvršila agresiju na Gruziju.\nPrema rečima predsednika Belorusije, u konfliktu Gruzina i Južnoosetina Rusija je bila prinuđena da štiti svoje ljude i garantuje stabilnost u regionu, preneo je Itar-Tas s.\nPredsednik Belorusije je, istovremeno, rekao da su svi problemi u rusko-beloruskim odnosima rešeni i izrazio uverenje da se može premašiti godišnji nivo robne razmene od 30 milijardi dolara.\nRuski predsednik je rekao da će uložiti napore za dalje jačanje strateškog parnterstva između Moskve i Minska.


Direktna demokratija osnov budućeg delovanja – Podrinske\nDirektna demokratija osnov budućeg delovanja\nZajedno za Srbiju i Grupa građana „Prilika“ potpisale sporazum o saradnji\nStranka Zajedno za Srbiju i Grupa građana „Prilika“ potpisale su u utorak sporazum o saradnji. Okupili su se oko političkog programa na kome su radili prethodnih pet meseci zajedno sa 30 drugih organizacija iz cele Srbije, a čiji je osnov Zeleni dogovor za Srbiju. Taj program biće ozvaničen 6. juna u Beogradu, kada će potpisati ugovor o saradnji i uspostaviti novu, otvorenu građansku platformu pod nazivom „Akcija“.\nPredsednik Zajedno za Srbiju Nebojša Zelenović naveo je da su se okupili oko tri tačke, te da žele da otvore prostor za nove ljude u politici.\n-Mislimo da među nama danas postoje novi ljudi u politici, želimo da pozicioniramo Srbiju čvrsto na zapadu, a za nas su zapad i Brisel i Vašington i Berlin i Pariz. Želimo da Srbija jasno utre put u Evropsku uniju, ali i da ima čvrstu saradnju sa zapadnim zemljama. Takođe, mi želimo da kao ozbiljna politička organizacija imamo odgovore na sva pitanja i da ni na šta ne ćutimo. Zato želimo da se kao opozicija uključimo u rešavanje pitanja Kosova i Metohije s ciljem da dođemo do rešenja koje će Srbiji i regionu obezbediti trajni mir- istakao je Zelenović i pozvao sve građane i političke organizacije da im se priključe i da zajedno rade na tome da u Srbiji cirkularna umesto linearne ekonomije doživi svoj puni procvat, te da se otvori novih 30 hiljada „zelenih“ poslova.\nOn je podvukao da je to prilika da zajedno rade sve što su radili u Šapcu, te da će ponuditi konkretne programe iz oblasti obrazovanja, zdravstva, kulture, poljoprivrede, da će se zalagati da svaki grad ima svoje postrojenje za prečišćavanje otpadnih voda, da reši problem čvrstog otpada, uđe u organizovanu reciklažu, obezbedi kvalitetnije grejanje i smanji zagađenje životne sredine.\nObećavaju nerealne projekte, ne bave se poslovima u svojoj nadležnosti\nZelenović je naveo da predizbori menjaju temu, jer se izlazi iz „političke koske“ s kojom moramo da se borimo.\n-Nije posao predsednika da odluči da danas radi put u Maovima, a sutra u Desiću. Devet godina su u potpunosti zanemarili Grad Šabac i sve regionalne puteve u nadležnosti Vlade. Obilazni put nema nijedan kružni tok, semafori nisu podešeni, čeka se da biste prošli od jedne do druge raskrsnice, putujete od „Zorke“ do „Kapitola“ sat vremena. Umesto da su se time bavili, uradili put do Tekeriša, Crniljeva, na kojima vozači „lome“ točkove, to su regionalni putevi. Mi smo imali zasedu u kojoj presretnu predsednika i iskamče od njega neki put. Saglasan sam da treba put u Maovima, ali Šapcu se duguje 30 miliona evra. Da postoji red i zakon to ne bi smelo da se dešava. Mi ćemo se tako izboriti- red, zakon, procedura, pravila, da Vlada plaća obaveze prema opštinama, a ne da im otima pare. Ni u Culjković, ni u Dobrić, ni u Radovašnicu neće stići kanalizacija, obećavaju se projekti koji nikad neće biti urađeni, ali može da se pomogne svakom domaćinstvu da ima kvalitetnu preradu otpadnih voda. To uzurpatori vlasti neće da kažu, šest meseci nisu otvorili nijedan projekat, niti videli šta tamo piše. Postoje generalni projekti, master planovi koje smo uradli. Tako smo došli do 80 posto domaćinstava koje imaju vodovodnu i 64 posto koji imaju kanalizaciju. Izborili smo se da Šabac ima postrojenje za prečišćavanje otpadnih voda, a nemaju ga ni Beograd, ni Novi Sad, ni Niš- podsetio je Zelenović.\nMilutin Stanković iz Grupe građana „Prilika“ podsetio ja da su nastali sa idejom da se okupe oko ideje, a ne određene osobe.\n-Okupili smo se, ne oko nekoga, nego oko nečega, tako da smo to i prepoznali u ovoj platformi „Akcija“, konkretne ideje. Ove tri tačke su nam potpuno prihvatljive. Pored toga, tu je i ponuda za predizbore unutar opozicije, jer je i to neki prostor da se novi ljudi javno iskažu i pokažu ideje, a, s duge strane, da se nama, organizacijama koje smo po strukturi manje nego Zajedno za Srbiju, pruži prilika da budemo u ravnopravnom odnosu sa njima kada je kampanja za predstavljanje našeg programa u pitanju. Zato nam je mesto ovde, zahvaljujemo sa na pozivu i pozivamo i ostale da nam se priključe- rekao je Stanković.\nZelenović je naveo da u programu Zeleni dogovor za Srbiju postoji segment koji se odnosi na direktnu demokratiju i neposredno odlučivanje o mnogim pitanjima, što uključuje i političke predstavnike.\n-Ako je direktna demokratija negde zaživela i počela da se ostvaruje na način kako se to dešava u uređenim državama, onda je to Šabac. To je naša politika u prethodnih šest godina, da građani slobodno i direktno odlučuju u Šapcu, za početak o svom novcu, a onda, u sledećim godinama, kada se savlada taj početni korak, da se dalje, što je moguće više, kroz razne procese, građani što je moguće više neposredno uključuju. Tu našu dobru praksu smo uneli u politički program. Mislimo da treba da krenemo od Beograda kome predstoje izbori, da zajedno sa ostalima u opoziciji dođemo do najboljih mogućih kandidata koji mogu da donesu promenu. Ne verujem da je moguće na način na koji se do sada odvijala politika pobediti SNS na izborima u Beogradu. Razumem različite ideje i stavove, ali građani od nas očekuju da sarađujemo i nije ih briga da li su neki politički lideri koji imaju jedan, dva ili tri posto, međusobno posvađani. Građanima je važno da vide da je promena moguća, neće da glasaju za cenzus neke partije kako bi mogla da parazitira na državnom ili loakalnom budžetu sledeće četiri godine. Hoćemo svi zajedno da izaberemo svoje predstavnike- objasnio je Zelenović i dodao da proces predizbora otvara mogućnost da ljudi odluče da njihov glas zaista nešto vredi.\nIspitaćemo sporazumni ugovor sa „Mintom“\nZelenović je rekao da je sadašnja gradska vlast Industrijsku zonu zvala livadom kroz koju duva promaja, a sada se ponosi tuđim rezultatima.\n-Zbog pritiska oko poklanjanja zemlje kineskom „Mintu“, ipak su odlučili da plate zemlju 90 miliona, ali će im platiti 84 miliona za struju. Ispitaćemo taj sporazumni ugovor, tu nisu čista posla. Ne znam šta košta 84 miliona u industrijskoj zoni što ima veze sa fabrikom i strujom. Ima 31 i po megavat slobodne struje, ta struja se nalazi u trafo stanici udaljenoj 500 metara od lokacije. Sve kompanije koje posluju u industrijskoj zoni su platile sedam evra po kvadratu, nikom nismo poklanjali zemlju, pravila su bila ista za sve. Belgijski proizvođač čokolade nije tražio subvenciju, a SNS im je tada ponudio šest miliona evra da pređu u Novi Sad, samo da ne bi otvorili fabriku u Šapcu, jer smo mi tada bili na vlasti- rekao je Zelenović.\nPredsednik Zajedno za Srbiju je naveo da „Akcija“ donosi akciju koja ima smisla, jer vodi do promene na način na koji to građani očekuju- zajedničkim delovanjem, udruživanjem oko programa, a ne oko neke ličnosti. „Ako imate nešto protiv demokratije i slobodnog odlučivanja, nije vam mesto u poltiici. Pozivamo druge da nam se priključe, da sve jednom bude pošteno, javno, zajedno sa građanima“, poručio je Zelenović.


EVROPSKA NEDELJA MOBILNOSTI 2016: EU podržava prelazak na urbanu mobilnost sa niskom emisijom ugljenika - EU u Srbiji\nAntonela2016-09-16T17:59:43+02:0016/09/2016|Categories: Vesti iz Brisela|\nOve aktivnosti su deo strategije za mobilnost sa niskom emisijom ugljenika koju je Komisija usvojila 20. jula. Kako je najavio Žan-Klod Junker, predsednik Evropske komisije, u svom govoru o stanju u Uniji, sprovođenje ove strategije će biti prioritet naredne godine.\nKomesarka za saobraćaj EU Violeta Bulc je izjavila: „2.063 lokalnih samouprava iz 48 zemalja se prijavilo za učešće. Zadovoljstvo je videti da su se u ove aktivnosti uključili Vašington, Buenos Ajres, Almati, Kjoto i 48 gradova u Rusiji. Ovo je nedelja kada u čitav proces uključujemo pojedince i lokalne vlasti malih i velikih gradova. Kroz integrisanje tehnologije u saobraćaj, krećemo se ka pametnoj mobilnosti koja može smanjiti zastoje u saobraćaju u evropskim gradovima i pomoći da se troškovi za gužve u saobraćaju smanje za 100 milijardi evra, što će naše gradove učiniti pogodnijim za život!”\nViše informacija o Evropskoj nedelji mobilnosti je dostupno ovde.


Ministarstvo kulture i informisanja saopštilo je da je Vlada Republike Srbije danas odlučila da Muzej Nikole Tesle bude preseljen u zgradu Termoelektrane „Snaga i svetlost“ u Beogradu, koja u potpunosti odgovara potrebama ovog muzeja.\nOva izuzetno značajna ustanova kulture, koja čuva najveću zbirku dokumenata o životu i radu Nikole Tesle, na ovaj način dobiće adekvatan prostor kako bi nastavila sa promovisanjem lika i dela jednog od najvećih umova 20. veka.\nObjekat Termoelektrane „Snaga i svetlost“ sagrađen je u periodu od 1930. do 1932. godine, prema projektu Švajcarskog društva za elektrifikaciju i saobraćaj iz Bazela, a sastoji se iz zgrade elektrane, portalnog krana sa rukavcem, pumpne stanice i filterskog postrojenja i utvrđen je za spomenik kulture.\nPokretna kulturna dobra vezana za život i delo Nikole Tesle, koja čine zbirni fond Muzeja, razvrstavaju se na način koji omogućava pravilno obavljanje propisanih poslova zaštite kulturnih dobara i savremenu muzeološku prezentaciju muzejskih zbirki.\nTo su zbirke predmeta iz oblasti elektrotehnike, mašinstva, hemijske tehnologije, sitnih tehničkih predmeta, ličnih predmeta Nikole Tesle, likovne i primenjene umetnosti iz zaostavštine Nikole Tesle, memorijalnih predmeta, kao i zbirka likovne i primenjene umetnosti Muzeja Nikole Tesle.\nMuzej Nikole Tesle postao je 21. maja 2020. godine republička ustanova kulture, navodi se u saopštenju.


UBRZANJE | VOZILI SMO: BMW X2\nVOZILI SMO: BMW X2\nVeć nakon premijere BMW X2 modela, ekipa ubrzanja je imala neverovatnu želju da dobije priliku da testira ovaj automobil, koji se svojim izgledom u potpunosti razlike od ostalih BMW SUV vozila.\nZahvaljujući ljudima iz BMW Srbija konačno nam se ukazala prilika da dobijemo na test ovaj automobil. Na testu nije bio "običan" BMW X2, već BMW X2 20d xDrive sa M paketom opreme.\nKako ovaj automobil izgleda i kakav utisak ostavlja na prolaznike, najbolje pokazuje činjenica da smo u toku testa 9 puta zaustavljeni od strane prolaznika, što pešaka, što ljudi u drugih automobilia, od kojih smo dobili samo reči hvale.\nBMW X2 je pravi gradski SUV automobil, urbanog dizajna, koga je nemoguće ne primetiti u saobraćaju. Savršenih dimenzija za jedan gradski SUV, a opet sa dovoljno prostora i ako je potrebno sa njim krenuti na neko putovanje, BMW X2 može zadovoljiti svačije prohteve.\nJoš jedna stvar daje jako veliki doprinos kada je u pitanju spoljašnjost ovog automobila, a to je "Misano Blue" metalik boja koja prosto ostavlja bez daha, koja dolazi sa M paketom opreme.\nKada je u pitanju oprema X2 kojeg smo dobili na test, narodski rečeno "nema šta nema". Ono što bismo mi izdvojili Head-Up Display za kojim sve više ljudi počinje da "šizi", sportska sedišta, koja daju još bolji doživljaj vožnje, kao i M kožni volan koji se apsolutno uklapa u sportsku eleganciju, koja krasi enterijer ovog BMW automobila.\nTurbo dizel motor zapremine 2.0 litara, koji raspolaže sa 190 konjskih snaga, opremljen osmostepenim automatskim menjačem je dovoljno moćan, da u nekom trenutku pomislite da vozite neki sportski hatchback a ne SUV model. Naravno treba uzeti u obzir da u određenim situacijama morate biti svesni da je ipak u pitanju SUV model i da ga ne možete voziti baš u trkačkom stilu, čemu BMW X2 uostalom nije ni namenjen.\nZaključak je da je BMW sa modelom X2 dao SUV svetu, jedan potpuno novi, urbani pravac i da ovaj automobil predstavlja zaista veliko osveženje i kada je aktuelna BMW gama vozila u pitanju.\nTekst i slike: ubrzanje.rs\nGenerated: 23.56.41TRU CHACHE


Rusija - Novosti dana - 12.01.2019 | Sputnjik Srbija\n07:25 14 April 2021\nDiplomate EU u SAD traže ukidanje sankcija ruskim kompanijama Rusal i En plus\nDiplomatska misija Evropske unije u Vašingtonu objavila je zajedničko pismo ambasadora EU, Austrije, Francuske, Nemačke, Irske, Italije, Švedske i Velike Britanije lideru demokrata u Senatu SAD Čaku Šumeru, s pozivom da se ukinu sankcije ruskim firmama „En plus“ i „Rusal“.\nRusi među šest najpametnijih nacija na svetu\nZajedno sa Japancima, Švajcarcima, Kinezima, Amerikancima i Holanđanima, Rusi su se našli među šest najpametnijih nacija na svetu, saopštio je portal „Vaučerklaud“.\nMoskva o ukidanju veta u Savetu bezbednosti: Kijev niko neće slušati\nNiko u međunarodnoj zajednici neće obratiti pažnju na zalaganje Kijeva da se postepeno ukine pravo veta za stalne članice Saveta bezbednosti Ujedinjenih nacija, jer bi promena postojeće strukture dovela samo do novih nesuglasica u toj organizaciji, smatraju ruski političari.\nVlada Mađarske pozvala je da se oda počast mađarskim vojnicima koji su se „herojski borili na Donu“ tokom Drugog svetskog rata.\nUkrajinski pukovnik: Oružane snage Ukrajine su nesposobne\nPukovnik u Oružanim snagama Ukrajine Svjatoslav Stecenko izjavio je da je ukrajinska armija nesposobna. Prema njegovom mišljenju, Kijev je spreman da zaštiti svoju teritoriju samo na rečima.\nDagestan: Likvidirani militanti koji su vrbovali mlade teroriste\nU ruskoj republici Dagestan pripadnici bezbednosne službe likvidirali su militante koji su se bavili vrbovanjem mladih ljudi za potrebe terorističke organizacije DAEŠ, saopštio je ruski Centar nacionalnog antiterorističkog komiteta.\nIncident u Kerčkom moreuzu: Produžena istraga o uhapšenim mornarima\nPreliminarna istraga o ukrajinskim mornarima uhapšenim nakon incidenta u Kerčkom moreuzu biće produžena do 25. maja ove godine, izjavio je izvor upoznat sa istragom.\nRuski naučnici izgubili vezu sa kosmičkim teleskopom „Spektar R“\nRuski naučnici su delimično izgubili vezu sa jedinim ruskim kosmičkim teleskopom „Spektar R“, izjavio je direktor Astrokosmičkog centra Nikolaj Kardašev.\nRuski senator Aleksej Puškov prokoementarisao je odluku Amerikanaca da napuste Siriju rekavši da zvaničnici u Vašingtonu, jednostavno, nisu znali gde da stave zarez u rečenici „otići ne treba ostati“.\nRusija o odlasku brodova SAD na Arktik: Sever je pod punom kontrolom\nČlan komiteta za odbranu i bezbednost Saveta federacije Rusije Franc Klincevič prokomentarisao je vest o tome da je Amerika na Arktik poslala vojne brodove naglasivši da je Rusija učinila sve da bezbednost severa bude pod punom kontrolom.


Pomoć za najsiromašnije jednoroditeljske porodice u Beogradu - JKP "Infostan Tehnologije"\nZahvaljujući donacijama 5.603 Beograđana, 550 najsiromašnijih jednoroditeljskih porodica sa evidencije 17 opštinskih odeljenja Gradskog centra za socijalni rad u Beogradu dobilo je pakete sa osnovnim životnim namirnicama.\nU humanitarnoj akciji Fondacije "Ana i Vlade Divac", koja je sprovedena u saradnji sa JKP "Infostan tehnologije" prikupljeno je više 1.800.000 dinara za kupovinu paketa hrane i sredstava za ličnu higijenu.\n"Prema relevantnim podacima, ispod linije apsolutnog siromaštva u Srbiji živi oko pola miliona ljudi, a posebno su ugrožene porodice u kojima jedan roditelj brine o deci", rekla je Ana Košel direktorka Fondacije "Ana i Vlade Divac" i dodala da će Fondacija i ubuduće organizovati akcije prikupljanja pomoći za najsiromašnije i promovisati kulturu davanja u našem društvu.\nJKP "Infostan tehnologije" je uz septembarski račun distribuiralo korisnicima uplatnice za pomoć humanitarnoj akciji i pružilo im mugućnost da dobrovoljno doniraju novac, u skladu sa svojim mogućnostima. Veliki broj ljudi je pokazao humanist na delu, prepoznali su značaj ove akcije i donirali sredstva kojima su nabavljeni paketi sa osnovnim životnim namirnicama za najugroženije jednoroditeljske porodice u Beogradu", istakla je Milica Paunović iz JKP "Infostan tehnologije".\nHvala svim Beograđanima koji su pomogli da što veći broj najsiromašnijih sugrađana dobije pomoć.\nUpozorenje korisnicima na lažnu anketu\nSaradnja JKP "Infostan tehnologije" sa Saobraćajnim fakultetom


POVRATAK SAMO ZBOG – NARODA: Poslanici Demokratskog fronta se posle dužeg vremena vraćaju u Skupštinu Crne Gore – Vesti iz srbije i sveta\nHome > Region > POVRATAK SAMO ZBOG – NARODA: Poslanici Demokratskog fronta se posle dužeg vremena vraćaju u Skupštinu Crne Gore\nPOVRATAK SAMO ZBOG – NARODA: Poslanici Demokratskog fronta se posle dužeg vremena vraćaju u Skupštinu Crne Gore\nby Janko Vesic - November 4, 2021 032\nPOSLE dužeg vremena poslanici Demokratskog fronta vraćaju se u Skupštinu Crne Gore i radna tela parlamenta kako bi izglasali zakone koji su od životnog značaja za građane Crne Gore.\nOvoj odluci prethodio je sastanak šefova partija poslaničkih klubova parlamentarne većine sa šefom Skupštine Aleksom Bečićem.\n– Napravili smo pozitivan korak napred u radu Parlamenta, kazao je nakon sastanka Bečić, dodajući da će se u naredna dva meseca održati dve sednice Skupštine, prva 12. novembra, a druga u decembru.\nKako je rekao, na dnevnom redu će biti pet predloga za skidanje imuniteta poslanicima, kao i izmene Zakona o sportu. Poslanici će razmatrati i predlog Socijalističke narodne partije o tome da li je predsednik Milo Đukanović prekršio Ustav.\nPo rečima Slavena Radunovića (DF) aktuelna vlada za taj politički savez ne postoji ali, kako je poručio, oni neće dozvoliti da se ne izglasaju zakoni koji su u proceduri.\n– U decembru nas čekaju zakon o vraćanju nadoknada majkama, ali i drugi. Od daljih pregovora zavisi koje će se sve tačke naći na dnevnom redu – dodao je Radunović, ističući da nisu uopšte razmatrali priču o budžetu, navodeći da bi i iduće godine u početku moglo biti privremeno finansiranje.\n– Mi ne znamo šta piše u Maršalovom planu, ali ako ministri uspeju da ubede članove odbora da je to moguće glasaćemo za to i predložiti Milojka Spajića i Jakova Milatovića za Nobelovu nagradu!\nSlaven Radunović, Foto Privatna arhiva\nBožena Jelušić – “Crno na bijelo” kazala je da sebe ne vide kao nekoga ko koči procese i da su spremni za razgovore.\n– Ostaje da se vidi kako će se većina od 41 poslanika obezbediti za izglasavanje zakona, dodala je ona, dok je Branko Radulović (Pokret za promjene) rekao da će sve što nije diskriminatorsko glasati, ali da je osnovno pitanje da li ovo oduzimanje jednima nauštrb drugih, vodi u populizam.\nPredsednik Skupštine Aleksa Bečić je pre nekoliko dana najavio ovaj sastanak koji bi trebalo da urodi plodom i omogući svim članicama parlamentarne većine puni kapacitet u radu parlamenta.\nLOKALNI IZBORI U JEDNOM DANU\nODGOVARAJUĆI na pitanje novinara, Bečić je kazao da će usvajanje zakona o lokalnoj samoupravi omogućiti da se i zakazani izbori za 5. decembar na Cetinju, Petnjici i Mojkovcu, spoje sa predstojećim u Beranama i Podgorici i održe krajem maja.\n– Kao prvu tačku Skupštine ću predložiti dopune zakona o lokalnoj samoupravi, kojim se objedinjava održavanje lokalnih izbora u jednom danu – rekao je Bečić.\nMarija Zaharova brutalno odgovorila Bajdenu\nPredsednik nemačkog pozorišta “Monbižu” posetio prestonicu\nJanuar 18, 2022 017\nNeki gradovi bez ikakvog dočeka, u drugima najavljuju spektakl, a u Novom Sadu slave 7530. godinu na oko 50 lokacija\nRast BDP i prvremena inflacija\nOktober 27, 2021 Oktober 27, 2021 044


Vatra I Led - Vesna Radusinović | knjige.at\nVatra I Led količina\nDve suparnice, Katarinu, suprugu uspešnog direktora televizije, i Mašu, njegovu ljubavnicu, spojiće tragedija. Kroz vatru u koju ih život baca i kroz hladne predele srca koja su zaboravila da vole, ili nikada to nisu ni umela, nezaboravne junakinje ove priče odoleće svim životnim iskušenjima.\nKatarina i Maša su dve suprotnosti koje ćete voleti i mrzeti, koje ćete želeti da zagrlite i da odgurnete. One su svako od nas u nekom trenutku života: strastvene, gorde, hrabre, surove… ali i beskrajno ranjive.\nOvo je roman o stvaranju veza koje nadilaze sve ono što je duboko uvreženo u srpskom mentalitetu, o surovosti koja se krije u svakom čoveku, o večnoj gladi za moći i eroziji emocija.\n#331 in Knjige\n#57 in Ljubavni\n#93 in Drama\n#104 in Srpski pisci\nBudite prvi koji će napisati recenziju za „Vatra I Led“ Odustani od odgovora\nČovjek Koga Su Voljeli ...\nPoslednji Dan Boga Satu...


U ITALIJI je potvrđen jedan slučaj „majmunske variole“, a ispituju se još dva sumnjiva (Monkeypox virus), a izolovani pacijent je mladić koji je stigao sa Kanarskih ostrva, virus je izolovan u rimskoj Klinici za infektivne bolesti „Spalancani“.\nReč je o bolesti koja se prenosi sa divljih životinja, smatra se da potiče od divljih pacova, prenosi se na čoveka i slučajnim dodirom zaražene životinje žive ili mrtve, konzumiranjem zagađenog mesa, a najčešće dahom i kapljicama iz usta ako se osoba nalazi blizu zaražene osobe, preko kože koja ima oštećenja ili ako su uočeni plikovi i zagnojene bubuljice na seksualnim organima putem seksualnog kontakta.\nU Kongu je to endemska bolest, poznata u šumovitim predelima centralne i zapadne Afrike, a još 2003. uočena je u SAD, sada u kratkom periodu dijagnostikovani su slučajevi u Kanadi 13, u Velikoj Britaniji, Portugalu, Španiji, Francuskoj i sada u Italiji, ukupno u samo nekoliko dana identifikovanih 20 u ovim zemljama.\nSimptomi bolesti su različiti, nekada blagi nekada veoma teški, temperatura, glavobolja, bolovi u mišićima, naduvane limfne žlezde, osipi na koži, plikovi i gnojave bubuljice koji izazivaju veliki svrab i bolove. Dešava se da simptomi nestanu u roku od 14 do 21 dan, vreme inkubacije majmunske variole je različito, može da bude između 6 i 13 dana ali može i između 5 i 21 dan.\nStručnjaci podvlače da ovaj tip „majmunske variole“ nema bilo kakve veze sa onom radikalno eliminisanom 1980. godine kada je stepen smrtnosti iznosio 30 procenata, ovaj virus ima 1 procenat smrtnosti, do sada identifikovan, a u predelu Konga može da dosegne i do 10 procenata.\nKako objašnjava dr Mateo Baseti, poznati infektolog iz bolnice San Martino u Đenovi, vakcina protiv variole ne pravi se još od 1971, znači veliki deo populacije nije primio tu vakcinu i nije zaštićen od majmunske variole. Problem postaje evropski, globalan, Svetska Zdravstvena organizacija (OMS) govori o „brzoj evoluciji situacije“ jer se iz časa u čas uvećava broj sumnjivih slučajeva i moraju se ujednačiti u načinu osmatranja sve zemlje, razmenjivati urgentno informacije kako bi se izbegla eventualna žarišta.\nDr Baseti smatra da će u Evropi za samo nekoliko dana biti više hiljada slučajeva oboljenja. Jer sadašnji lekari nisu nikada videli ovaj tip variole, postoje terapije ali ako se zaraza uoči rano, a u teškim slučajevima savetuje se tretman sa već registrovanim antiviralnim lekovima.\nS obzirom na to da su sva tri slučaja u Italiji zabeležena u Laciju, usred turističke sezone, u regionu su uvedene mere osmatranja svakog sumnjivog slučaja kako bi se sprečilo širenje sa čoveka na čoveka.\nItalija majmunske boginje majmunska variola simptomi majmunskih boginja


Top 5 Jezera u Srbiji - Istražite Divna Mesta\nTop 5 jezera Srbije\nJovana Belić\t Poslednji put prepravljeno Jun 2, 2021\nZemlja livada, skrivenih dragulja, netaknute prirode, razvijene ekologije, zemlja jezera, sve to i mnogo više je naša Srbija. Jezera Srbije su ono najlepše što je priroda nama poklonila. Svojom staklastom površinom vode, kao i zelenkastim i tirkiznim nijansama jezera privlače veliki broj turista, ne samo iz zemlje, već i iz regiona i to tokom cele godine. Ponekad, mogu biti i idealna zamena za letovanje na moru.\nJezero Perućac je danas jedna od najtraženijih destinacija i uskoro preti da prestigne Srebrno jezero po svojoj popularnosti i posvećenosti. Zbog velike popularnosti koja neprestano raste, takođe raste i ponuda odličnog smeštaja. Perućac smeštaj je raznolik i ponuda je odlična. Verujemo da će svako pronaći baš nešto za svoj ukus. Ono što privlači veliku pažnju svih zainteresovanih turista jeste lepota prirode koja okružuje ovo veštačko jezero, smešteno na zapadu naše divne i bujne zemlje. Ovo jezero nudi svim zaintersovanima jako bogatu i atraktivnu turističku ponudu. Bilo je da reč o splavarenju jezerom, istraživanju trim staza okolne prirode ili prosto relaksacija na prepoj obali tirkiznog jezera sa kog se pruža veličanstven pogled, gotovo da je sigurno da ćete biti zadovoljni i oduševljeni. Do ovog jezera se najbolje dolazi prateći put do Bajine Bašte koja je udaljena od Beograda 167 km.\nOvaj tekst ne bi bio potpun bez najvećeg jezera u Srbiji, čuvenog i prelepog jezera Palić. Pored toga, ovo je jedno od neverovatno popularnih destinacija za odmor cele porodice. Za Palić se vezuju i razne, zanimljive legende, tako da mnogi veruju da je ovo jezero bilo nekada davno deo Panonoskog mora. Palićko jezero je prirodno dobro Srbije, tako da je naša preporuka da ga što pre posetite i u njemu potražite beg od vrelih, letnjih vrućina. Jezero, kao i park koji ga okružuju su najveće atrakcije okoline Subotice koje uvek iznova bude pažnju sve većeg broja gostiju. Jezero je odlično i za lov i ribolov, a obavezno posetite i lepo uređeni mini Zoo vrt na Paliću koji se nalazi kraj obale jezera, u kome se nalazi nekoliko različitih vrsta životinja.\nSrebrno jezero je danas dobilo istaknut status jezera koja je najčešće posećeno u celoj zemlji. Posebna atrakcija ovog jezera jeste njegova neobična i jedinstvena srebrnaksta boja na kojoj se prelivaju zraci mesečine.Ovo jezero može biti idealna zamena za more, a istovremeno je i daleko povoljnija opcija. Savršena je destinacija za odmor cele porodice i nudi svim gostima bogatu i sadržajnu ponudu. Plaže Srebrnog jezera su idealna mesta za relaksaciju i odmor. Poseduju niz udobnih ležaljki i širokih suncobrana, a za sve ljubitelje kampovanjana postoji i odličan prostor za kamp kućice i šatore. Tokom leta plaže su često prepune, a nivoi vode su različiti, tako da i najmlađi mogu da se bezbedno okupaju. Naša preporuka je da nakon relaksacije i kupanja se oprobate u igranju odbojke na pesku.\nUkoliko tragate za malim oazama, onda su neka od ovih jezera prava mesta za vaš idealni odmor i uživanje u svim čarima i blagodetima prirode. Naravno, za potrebe ovog teksta smo izdvojili samo naša najpopularnija jezera, ali širom cele zemlje možete pronaći još divnih jezera koja će vaš odmor oplemeniti i pomoći vam da stvorite neke od najlepših uspomena.


Život je lep (La vita e bella / Life Is Beautiful) - Film - mojtv.net\nKonobar Gvido sa ženom i petogodišnjim sinom završava u koncetracionom logoru\n, 1997., , 116 min.\nRoberto Benini tumači maštovitog konobara Gvida, koji zajedno sa ženom i petogodišnjim sinom završava u koncetracionom logoru. Uprkos svim strahotama sa kojima se suočavaju, on nalazi način da ubeti sina da je u pitanju samo igra...\nKrajem tridesetih, neodoljivo duhovit i veseo konobar Gvido odlazi u mali grad u Toskani, gde se zaljubljuje u učiteljicu Doru i koristi svu svoju maštu da je osvoji. Na kraju se venčaju i dobijaju sina. Pet godina kasnije, zato što je on Jevrejin, svo troje završavaju u koncentracionom logoru. Uprkos što su muškarci i žene razdvojeni,a dete im je u smrtnoj opasnosti, Gvido nalazi način da komnunicia sa Dorom i ubeti sina da je u pitanju samo igra, čiji će pobednik na kraju da osvoji tenk.\nFilm je osvojio tri oskara i smatra se jednim od najboljih italijanskih, ali i svetskih filmova devedesetih.\nSO WEIT DIE ...\nBernhard Bettermann, Anatoly Kotenyov, ...\nRežija: Hardy Martins\nDiane Krüger, Benno Fürmann, Guillaume Canet...\nPriča o mladim i bezbrižnim londonskim aristokratima i boemima tokom 30-ih godina 20.veka


Izveštaj: U globalnim ratovima SAD protiv terorizma raseljeno 59 miliona ljudi\nArhiva - Zdravstveni radnici mere telesnu temperaturu avganistanskim putnicima, u okviru napora da se spreči širenje Kovida 19, na ulazu u Kabul kroz Zapadnu kapiju, u Pagman distriktu, Avganistan, 22. marta 2020.\nRat SAD protiv globalnog terorizma raselio je do 59 miliona ljudi od 2001. godine, kaže se u izveštaju koji je u utorak objavio Braun univerzitet.\nStudija, koju je objavio univezitetski "Projekat cena ratovanja", smešten na Roud Ajlandu, govori o između 37 i 59 miliona ljudi iz osam zemalja u Africi, Aziji i na Bliskom istoku koji su "pobegli iz svojih domova u osam najnasilnijih ratova koje je vojska SAD započela ili u njima učestvovala od 2001. godine", kada je teroristička grupa Al Kaida napala Sjedinjene Države.\nBrojevi u izveštaju, nazvanom "Stvaranje izbeglica: Raseljavanje izavano ratovima Sjedinjenih Država nakon 11. septembra", pokazuju da su raseljavanja naglo povećanja od 21 milion u 2019. godini.\nVeći deo tih raseljenih je iz Iraka, koji je napustilo najmanje 9,2 miliona ljudi. Sirija je na drugom mestu po broju rasljenih, sa najmanje 7,1 milion ljudi, a Avganistan je treći sa najmanje 5,3 miliona raseljenih ljudi.\nAutori studije kažu da su procene donete brojanjem izbeglca, tražilaca azila koji zahtevaju zaštitu kao izbeglice i unutrašnje raseljenim ljudima ili osobama u osam zemalja koje su Sjedinjene Države najviše ciljale u ratovima nakon 11. septembra: Avganistanu, Iraku, Pakistanu, Jemenu, Somaliji, Filipinima, Libiji i Siriji.\nIzveštaj navodi da je 37 miliona raseljenih ljudi "populacija velika poput one u Kanadi" i da je to "više od raseljenih u bilo kom drugom ratu ili katastrofi najmanje počevši od početka XX veka, uz jedini izuzetak Drugog svetskog rata".\n"Ne sugerišemo da je vlada SAD ili da su Sjedinjene Države kao zemlja jedine odgovorne za ovo raseljavanje. Uzroci nikada nisu tako jednostavni. Uzroci uvek uključuju mnoštvo boraca i drugih moćnih aktera, vekove istorije, dugi niz političkih, ekonomskih i socijalnih faktora", navode autori studije.\n"Čak i u najprostojim slučajevima, uslovi prethodno postojećeg siromaštva, promena klime, prethodnih ratova i drugih formi nasilja oblikovali su ko se raseljava, a ko ne".\nStudija nije uključila "milione koji su raseljeni u drugim konfliktima nakon 11. septembra, a u kojima su snage SAD bile uključene u 'protivterorističke' aktivnosti na više ograničen nego značajan način, uključujući Burkina Faso, Kamerun Centralnoafričku Republiku, Čad, Demokratsku Republiku Kongo, Mali, Niger, Saudijsku Arabiju i Tunis".


BTC $36.437 -0,73%\nETH $2.386 -2,99%\nBNB $380 +2,03%\nSOL $88 -3,41%\nXRP $0,59 -2,46%\nInvestitor Kamat Palihapitija je optimističan u vezi bitkoina, kaže da Vorenu Bafetu i Čarliju Mangeru tehnologija nije u njihovom "krugu kompetencije".\nKamat Palihapitija, samoproklamovani "učenik" investitora Vorena Bafeta i Čarlija Mangera - rekao je da dva kripto skeptika "nisu u pravu" u vezi bitkoina (BTC), izveštava CNBC 9. maja.\nU interjvuu sa CNBC-om, osnivač i izvršni direktor kompanije Social Capital Palihapitija govorio je o investicionim savetima koje mu je dao Bafet - "definišete krug kompetencije i ostanete unutar njega", naglašavajući da "tehnologija nije u njegovom krugu kompetentnosti."\nŠto se tiče Mangera, Palihapitija je rekao: "Mislim da je stvarno nepravedno da podcenjujete nešto što ne razumete", dodajući da:\n"Mislim da su svi oni izuzetni u onome što rade."\nPalihapitijia, investitor koji je na tržištu bitkoina od 2012. godine, primetio je da se kripto tržište tada i sada drastično razlikuje, delom zbog dugoročnog gladišta HODLera na bitkoin kao "zaštitu postojeće finansijske strukture":\n"Osećam se kao da sam u dva različita univerzuma, potreban mi je pasoš između sveta bitkoina i mog regularnog sveta."\n"Zaista je važno da ne zaboravite šta se desilo [za vreme ekonomske krize 2008. godine]. Zašto bi bilo nelogično imati nepovezanu zaštitu? Ovde se radi o kupovini osiguranja."


Izvor: B92, 07.Jun.2012, 19:40\nBrisel -- Evropska komisija je odobrila 180,9 miliona dolara za gradnju autoputa koji će povezati oblast Aktio na zapadu Grčke sa severno-južnom magistralom u toj zemlji.\nIzgradnja ovog autoputa predstavlja jedan od prioriteta, koji su u novembru 2011. utvrđeni u sedištu Evroposke unije (EU) u Briselu, kako bi pomoću strukturnih sredstva >> Pročitaj celu vest na sajtu B92 << EU bio podstaknut rast u Grčkoj.\nKomesar za regionalnu politiku Johan Han je komentarišući ovu odluku rekao da je ui pitanju značajan infrastrukturni projekat, od koga će Grčka ima veliku korist.\n"Ovakvi i slični projekti doprineće poboljšanju uslova života grčkog naroda kroz otvaranje mogućnosti za zaposlenje", dodao je komesar Han.\nOva nova veza poboljšaće uslove vožnje, smanjiti vreme putovanja i unaprediti bezbednost u saobraćaju.\nU pitanju je jedan od tz "velikih projekata", čije je ukupno javno finansiranje iznad 50 miliona dolara, i zato je predmet odluke Evropske komisije, dok se druge vrste ovakvih projekata obično odobravaju na državnom ili regionalnom nivou.\nBanke.Online.rs: EU odobrila sredstva za gradnju autoputa u Grčkoj\nIzvor: Capital.ba, 07.Jun.2012\nBRISEL, Evropska komisija je odobrila 180,9 miliona dolara za gradnju autoputa koji će povezati oblast Aktio na zapadu Grčke sa sjeverno-južnom magistralom u toj zemlji. Izgradnja ovog autoputa predstavlja jedan ..


Toksoplazmoza u trudnoci - RoditeljSrbija.com\nNaslovna » Trudnoća » Zdravlje u trudnoći » Toksoplazmoza u trudnoci\n(posebno jagnjetine, srnetine i svinjetine)\n• kroz direktan kontakt s raznim potrepštinama koje su bile u kontaktu sa sirovim zaraženim mesom (poput noževa, daske za sečenje i sl.)\nSimptomi se mogu pojaviti mesecima nakon infekcije, a obično traju samo nekoliko nedelja. Međutim, jednom kada se zarazite parazitom toksoplazme infekcija ostaje u telu i može se aktivirati mesecima kasnije ili čak za nekoliko godina.\nToksoplazma može biti opasna ako se njome zarazite u trudnoći, ali je srećom to veoma retko i pojavljuje se samo u 2 od 1.000 trudnoća. Međutim, ako se infekcija pojavi mora da se shvatiti ozbiljno, jer infekcija toksoplazmom može uzrokovati pobačaj, prerani porođaj ili rađanje mrtvog deteta.\nU trudnoći se parazit toksoplazme sa majke može preneti na plod, a zaražena deca mogu imati ozbiljne zdravstvene probleme. S obzirom da toksoplazma prelazi u fetalni krvotok tek nakon 16. nedelje trudnoće, izostaje razvitak teških anomalija fetusa. Ipak, oko 10% zaražene dece pokazuje znake bolesti već prilikom rođenja. Simptomi toksoplazmoze kod novorođenčadi su:\nVećini odraslih ljudi zaraženih toksoplazmom ne treba nikakva terapija. Međutim, trudnicama se prepisuje terapija koja treba da spreči da beba oboli. Pomoću testa ultrazvukom, lekar može da ustanovi da li je plod zaražen, a ako je infekcija nastupila, dobićete lekove koji će sprečiti da se stanje pogorša. Ukoliko infekcija još uvek nije nastupila dobićete antibiotike, koji će smanjiti mogućnost zaraze za 50%.\n• nosite rukavice ako radite u bašti\nmačke meso rukavice toksoplazmoza 2017-08-24\nPrethodni: Brzo do zategnute kože stomaka nakon trudnoće\nSledeći: Princ od papira- Erin Vot


SERVIS ZA PROMOCIJU - Glas Podrinja\nSERVIS ZA PROMOCIJU\nReal Time Group i izraelska kompanija iSOCIA predstavile su D-kit, servis za promociju malih i srednjih preduzeća na digitalnim medijima\nReal Time Group u saradnji sa izraelskom kompanijom iSOCIA, predstavila je prvi put srpskoj javnosti revolucionarni servis D-kit Srbija, koji nudi efikasno rešenje za pozicioniranje malih i srednjih preduzeća na tržištu, kao i promociju na njeb-u, društvenim mrežama i mobilnim platformama.\nD-Kit je proizvod izraelskih stručnjaka i do sada je naišao na izuzetnu primenu u svetu. Brojne kompanije su prihvatanjem ovog servisa znatno unapredile svoje poslovanje i modernim kanalima komunikacije osvojile nove delove tržišta, tako što su postale bliske i prepoznatljive velikom broju korisnika društvenih mreža i mobilnih platformi. Sve ovo je deo naše globalne stvarnosti, brzog osvajanja i usvajanja novih tehnologija. Ako sami ne idete u korak sa svetom, svet će otići dalje i bez vas, rekao je Jacob Kobi Gamliel, osnivač i generalni direktor kompanije iSOCIA.


"Mislim da su hrana i energija logičan izbor, jer su to proizvodi koji moraju da se troše u svakoj situaciji. Zato i mi nismo imali velikih problema sa poslovanjem tokom vanrednog stanja, jer struja mora da se koristi, baš kao i energenti za grejanje", kaže Zoran Drakulić, vlasnik "Point Grupe".\n"Moramo da vidimo kako da zaokružimo našu privredu i da budemo samodovoljni u nekim oblastima. Srbija može to da izvede u energetici sa obnovljivim izvorima, a mislim da i sa hranom ne bi trebalo da imamo problema", ocenjuje Drakulić.\n"Zelena energija nam je potrebna, videli smo i sad tokom krize da moramo manje da zagađujemo, manje đubreta da pravimo, a to možemo i korišćenjem obnovljivih izvora energije", navodi sagovornik "Blic Biznisa".\n"To je nešto što ne propada, a broj stanovnika na planeti konstantno raste, tako da će hrana uvek biti potrebna, u sve većim količinama. Mislim da je poljoprivreda dobitna kombinacija na duži rok, iako ne daje tako brzo povrat investicije", kaže Veselinović.\n"Ovo što nam se trenutno dešava, pandemija kroz koju prolazimo, je privremenog karaktera i ona ne može da određuje celokupan život, dugoročnu sudbinu ljudi, pa da tako promeni i način na koji ćemo razmišljati o novim investicijama. To sam rekao i mojim zaposlenima, kad sam im se obratio na početku cele korona krize, posle uvođenja vanrednog stanja. Zato bih ja i dalje ulagao u elektroniku i stvari u koje se razumem", ističe Matić.


Poslao: 24 Jan 2016 16:57\n4Ovo se svidja korisnicima: Djokkinen, Dusan, Ričard, Bobo123\nNova sezona F1 počinje 20. marta trkom za VN Australije.\nMeđutim, već sada ne manjka dešavanja iza kulisa najbržeg cirkusa. Ono što je sigurno je da nas očekuje najduža sezona do sada, pošto će biti vožena 21 trka, a zavesa će pasti krajem novembra, tačnije 27. novembra u Abu Dabiju.\nPrvi testovi počinju 22. februara u Barseloni, a do ovog trenutka poznati su sastavi gotovo svih timova, osim Marusije, koja još uvek nije objavila imena svojih pilota. Većina timova je manje-više zadržala isti vozački kadar, a novi tim na gridu je američki Haas F1 Team u čijem kokpitu će sedeti Roman Grožan i Esteban Gutijerez. Novo ime, barem za sada, među vozačima je 25-ogodišnji Britanac Džolion Palmer koji će se pridružiti Pastoru Maldonadu u Lotusu...\nU ovom trenutku nijedan tim još nije predstavio svoj novi automobil. Meklaren je najavio promociju novog MP4-31 za 21. februar na stazi Katalunja u Barseloni, dakle dan pre prvih zvaničnih testova, dok će Zauber to učiniti na istom mestu, ali na testovima 1. marta. Ostali timovi još uvek se nisu oglasili po tom pitanju, osim što je Red Bul najavio nove boje koje bi takođe trebalo da budu predstavljene na prvim testovima u februaru.\nI naravno, da sve (p)ostane zabavno pobrinula se FIA, tačnije The Formula One Strategy Group, koja razmatra predlog koja bi, navodno, trebalo da pomogne podizanju opadajuće popularnosti F1. Naime, predložena novina podrazumeva vožnju dve kraće trke tokom vikenda, odnosno uvođenje limita trajanja trke od 90 minuta, što bi ''glavnu trku'' (pretpostavljam da se to odnosi na trku koja će biti vožena u nedelju) skratilo na oko 200 km, u odnosu na dosadašnjih dva sata i oko 300 km... Nejasno je i kako bi to onda trebalo da izgleda prva trka... Iskreno, ne shvatam kako bi usvajanje takvog formata takmičenja doprinelo porastu popularnosti, osim što bi udvostručilo broj prilika za osvajanje bodova. Predlog nije nov i upravo činjenica da je već ranije razmatrana ista mogućnost ukazuje da bi ovaj put možda i mogao biti usvojen.\nU ovom trenutku nadam se samo malo zanimljivijoj sezoni nego što je bila prethodna...\nPoslao: 26 Jan 2016 19:30\nJuče i danas na stazi Pol Rikard u Francuskoj testirani su Pirelijevi full-wet pneumatici...\n... na stazu su izašli dvojci Ferarija i Red Bula, Vetel i Raikonen, odnosno Rikardo i Kvjat, kao i rezervni vozač Meklarena i aktuelni GP2 šampion, Belgijanac Stofel Vandorn.\nOd relativno novih vesti treba dodati da ćemo, osim ako se nešto u međuvremenu drastično ne izmeni, u F1 do 2020. i dalje gledati i slušati V6 hibridne pogonske jedinice. Takođe, Aleks Vurc je u ime Asocijacije GP vozača apelovao da se od naredne sezone, 2017. godine, uvede i zaštićeni kokpit. Citat:... Najviše glasova dobio je predlog Mercedesa, koji podseća na orol koji ide oko glave vozača, ali im ne umanjuje vidljivost...\nZa kraj, zanimljiv pregled najzanimljivijih aerodinamičkih rešenja kroz istoriju F1\nPoslao: 03 Feb 2016 21:21\nNapisano: 01 Feb 2016 17:34\nLotus će u novu sezonu ući sa novom vozačkom postavom.\nNakon što je Roman Grožan potpisao ugovor sa Haas F1 Team, a na njegovo mesto stigao Belgijanac Džolion Palmer, pre nešto više od sat vremena i Pastor Maldonado najavio je odlazak iz Lotusa. Nije poznato da li će vozač iz Venecuele i ostati u F1, s obzirom na to da su u ovom trenutku upražnjena sedišta samo u Marusiji.\nPretpostavlja se da će Maldonadovo mesto u Lotusu zauzeti Danac Kevin Magnusen.\nDopuna: 03 Feb 2016 21:21\nLotus, odnosno ponovo Reno potvrdio je angažovanje Kevina Magnusena kao drugog vozača i predstavio automobil R.S.16 za predstojeću sezonu.\nPoslao: 05 Feb 2016 18:47\nMalo više detalja i u višoj rezoluciji... RS.16...\n... čekamo ostale. Samo da ovaj deo ne bude i najzanimljivije što ćemo videti ove godine...\nPoslao: 10 Feb 2016 21:44\nPreostalo je još samo jedno prazno sedište za predstojeću sezonu F1 - novi vozač Marusije, odnosno od ove sezone Manor Racing je 22-ogodišnji Nemac Paskal Verlajn, aktuelni DTM šampion i od 2014. godine Mercedesov test vozač.\nKao potencijalne Verlajnove timske kolege pominju se imena dvojca koji je i protekle sezone vozio za Marusiju, Britanca Vila Stivensa i Amerikanca Aleksandra Rosija, kao i Indonežanin Rio Harjanto koji nema F1 iskustvo. Trenutno, najveće šanse daju se Rosiju.\nPoslao: 14 Feb 2016 19:23\nFerari je pre nekoliko dana u Maranelu prvi put zvanično startovao pogonske jedinice za 2016. godinu...\n... ali Skuderija se, ako je suditi po izjavi predsednika Ferarija Serđa Markjonea, nalazi na svojevrsnoj prekretnici. Citat:... If we were to somehow fail to win a title over a 10-year span, it would be a tragedy... Poslednju titulu u konkurenciji vozača osvojio je Kimi Raikonen 2007. dok je poslednji timski trofej osvojen 2008. godine. Ipak, i pored svih problema protekih godina, cilj Skuderije uvek je bio i ostao jedan isti - biti najbolji. Za predstojeću sezonu, Ferari je radikalno izmenio postavku komponenti pogonske jedinice Citat:According to Formula1.com’s technical illustrator Giorgio Piola, Ferrari are set to make a raft of changes to their car for 2016...\nBut the most important and radical innovations are in the layout of the Italian team’s power unit.\nmaking modifications to almost every component - indeed only the MGU-H (2) remains in the same position as in 2015.\nPoslao: 20 Feb 2016 09:58\nSvoje automobile za novu sezonu predstavili su i Ferari - SF16-H...\n... i Vilijams - FW38...\n... dok je Red Bul predstavio samo boje u kojima će nastupati tokom 2016.\nInače, popunjeno je i poslednje sedište. Mimo prvih najava, novi vozač Manor Rejsinga je debitant u najbržem cirkusu, 23-ogodišnji Rio Harjanto, prvi Indonežanin u F1. Njegovo prethodno iskustvo u F1 su testovi u Virdžinu 2010, odnosno u Marusiji 2012. i 2015... tako da vozačke postave za predstojeću sezonu izgledaju ovako:\nMercedes: Luis Hamilton, Niko Rozberg\nFerari: Sebastian Vetel, Kimi Raikonen\nVilijams: Valteri Botas, Felipe Masa\nRed Bul: Danil Kvjat, Danijel Rikardo\nFors Indija: Serhio Perez, Niko Hulkenberg\nReno: Kevin Magnusen, Džolion Palmer\nToro Roso: Max Verštapen, Karlos Sainc Junior\nZauber: Felipe Nasr, Markus Erikson\nMeklaren: Fernando Alonso, Dženson Baton\nManor: Paskal Verlajn, Rio Harjanto\nHas: Roman Grožan, Esteban Gutijerez\nPoslao: 24 Feb 2016 19:46\nTokom protekla tri dana voženi su prvi zvanični predsezonski testovi u Barseloni.\nPrethodno, većina timova predstavila je svoje adute za sezonu 2016, dok su pojedini to ostavili za samu stazu Katalunja.\nTokom prva dva dana dominirao je četvrostruki šampion Sebastijan Vetel, koji je postigao najbolje vreme trodnevnih testova, dok je poslednjeg dana najbrži bio Niko Hulkenberg (Fors Indija). Evo i timske liste najboljih vremena:\nAko je suditi po rezultatima tih prvih testova, Ferari je, ako ništa drugo, pokazao koliko je rešen da nakon devet godina vrati titulu, dok je Mercedes ovog puta, čini se, kartu ipak bacio na testiranje pouzdanosti. Naime, Srebrne strele prešle su ubedljivo najviše krugova tokom tri dana: Hamilton je prvog dana prevezao 156, Rozberg drugog dana čak 172, dok je tek trećeg dana aktuelni prvak tu brojku spustio na ''svega'' 87 krugova.\nOdbrojavanje počinje, do prve trke za VN Australije ostalo je još manje od mesec dana. Do 20. marta u Melburnu znaćemo i da li će biti usvojen novi format kvalifikacija. Takođe, do 30. aprila biće poznate i tehničke specifikacije automobila za sezonu 2017.,\nPoslao: 27 Feb 2016 10:24\nNapisano: 25 Feb 2016 19:15\nČetvrtog dana testova ponovo je najbrži bio Ferari, s tim da je ovog puta u kokpitu sedeo Kimi Raikonen. Mercedes je ponovo ostao negde u sredini, ponovo sa više od dve sekunde zaostatka i ponovo sa više krugova od Skuderije. Nadam se da sve to obećava zabavniju sezonu od prethodnih...\nSlikovito objašnjen predlog promena za 2017. godinu...\nDopuna: 27 Feb 2016 10:24\n... testovi u brojkama...\nNajbrži su bili Vetel i Ferari, a sliku o brzini Skuderije upotpunio je i Kimi Raikonen trećim naboljm rezultatom. Najviše je prešao (najpouzdaniji?) Mercedes, 676 krugova, odnosno 3142 km, čak preko hiljadu više od Toro Rosa i Zaubera koji su jedini prebacili cifru od dve hiljade kilometara, i gotovo dvostruko više od Ferarija koji je prešao 353 kruga i 1643 km...\nPoslao: 04 Mar 2016 21:04\nNapisano: 03 Mar 2016 16:06\nProteklih dana u Barseloni su nastavljeni predsezonski testovi.\nNa prvi pogled deluje kao da su Mercedes i Ferari zamenili mesta, pošto je prvog dana najbrži bio Rozberg, dok je drugog dana na čelu bio Botas iz Vilijamsa, dok je prvi pratilac bio aktuelni svetski prvak Hamilton. Skuderija je, sa druge strane, ovaj put igrala na kartu pouzdanosti pa je to rezultiralo i nešto većim brojem krugova. Ipak, trećeg dana, precizniji da budem - danas, Kimi Raikonen je ponovo vratio Ferari na prvu poziciju, ali je najviše pažnje ipak privuklo prvo testiranje rešenja predloženog za narednu sezonu - zaštitnog prstena za vozače iznad kokpita - haloa...\nDopuna: 03 Mar 2016 21:05\nSkywhaler ::... Do 20. marta u Melburnu znaćemo i da li će biti usvojen novi format kvalifikacija... Naši mediji prenose da je većina vozača nezadovoljna predlogom novog formata kvalifikacija\nDopuna: 04 Mar 2016 21:04\nFIA je odobrila nov format kvalifikacija koji će biti primenjen već na prvom GP sezone u Melburnu\nČetrvtog dana drugih predsezonskih testova, danas je ponovo najbrži bio Sebastijan Vetel u Ferariju, koji je, kao i njegov kolega Kimi Raikonen juče, dobio priliku da testira halo bezbednosni sistem...\n... mišljenja su podeljena. Vetel i Raikonen koji su jedini vozili automobile sa zaštitnim oreolom iznad kokpita nisu bili previše rečiti, istakavši uglavnom da sistem ''ne ometa vidljivost previše'' (šta god to značilo) uz Vetelovu uopštenu ocenu da bi F1 trebalo učiniti bezbednijom i po cenu toga da automobili izgledaju manje atraktivno. Interesantno je da su juče, nakon prvih testova oreola, aktuelni šampion Hamilton i Hulkenberg kritikovali halo, dok je Hamiltonov klupski kolega Rozberg takav sistem podržao...\nOvaj topic je pregledan 7940 puta\nUkupno su 367 korisnika na forumu :: 11 registrovanih, 1 sakriven i 355 gosta :: [ Administrator ] [ Supermoderator ] [ Moderator ] :: Detaljnije


Pripreme za izradu glavnog projekta izgradnje kosog lifta na Ciglanama - Akta.ba\n15.08.2018. 09:30 / Izvor: Akta.ba\nKonzorcij pomenutih firmi je uradio projekat demontaže postojećih liftova na osnovu čega će nadležna služba Općine Centar izdati potrebna odobrenja. Po dobijanju odobrenja bit će urađena demontaža starog lifta nakon čega će predstavnici Instituta za materijale i konstrukcije obaviti ispitivanje nosivosti postojeće konstrukcije šinske trase kosog lifta. Pomenuti koraci su preduslov za izradu glavnog projekta izgradnje novog lifta u Ulici Husrefa Redžića, nakon čega može započeti izgradnja novog modernijeg i funkcionalnog kosog lifta na Ciglanama. Kako je predviđeno do kraja ove godine bi trebali biti okončani pomenuti radovi izgradnje novog lifta.\nizgradnja kosog lifta


Vučić: Moj posao je da brinem o Srbiji a ne o Evropskoj uniji - 21.05.2022, Sputnik Srbija\nPredsednik Srbije Aleksandar Vučić istakao je da gleda samo ono što je u našem interesu, kako je precizirao, šta možemo, a šta ne možemo, kao i da uzimamo u... 21.05.2022, Sputnik Srbija\nPredsednik Srbije je dodao da se Srbija od 23 deklaracije protiv Rusije nije pridružila nijednoj.Na pitanje novinara da prokomentariše zahtev da se Srbija uskladi i sa tim delom politike EU, Vučić je rekao da ima mnogo zahteva, ali i naših potreba i da je njegov posao da brine o Srbiji, a ne o EU, prenosi Tanjug.Srbija se delimično uskladila sa sankcijama BelorusijiNa pitanje novinara da prokomentariše usklađivanje sa sankcijama koje je zbog EU uvela Belorusiji, Vučić je precizirao da se Srbija delimično uskladila sa tim sankcijama, ali da je to još ranije urađeno i da tu nema ničeg novog."Delimično da, a delimično ne. Bilo je nekih 25 deklaracija, sa devet jesmo, a 16 nismo, mislim da je tako otprilike, ali to traje već godinu dana i nema ništa novo, baš ništa".BiH uvela sankcije Rusiji, Srpsku ni ni pitaliVučić je izjavio danas da je BiH uvela sankcije Rusiji dajući na svih 23 deklaracije pozitivno mišljenje protiv Rusije, ali da ne misli da to ima veze sa Republikom Srpskom.„Ne mislim da je Milorad Dodik tu bilo šta uradio i da je kriv, niti Republika Srpska, prosto ih nisu ni pitali“, rekao je Vučić za TV Pink.On je objasnio da to nisu posebne odluke vlade ili predsednika, već odluke unutar ministarstva spoljnih poslova, koje javi da li se određena zemlja priključuje restriktivnim merama ili ne.\nsrbija, srbija – politika, politika, rusija, vučić, kriza u ukrajini\nPredsednik Srbije Aleksandar Vučić istakao je da gleda samo ono što je u našem interesu, kako je precizirao, šta možemo, a šta ne možemo, kao i da uzimamo u obzir šta u tome ne bi bilo prijateljski niti korektno.\nPredsednik Srbije je dodao da se Srbija od 23 deklaracije protiv Rusije nije pridružila nijednoj.\nNa pitanje novinara da prokomentariše zahtev da se Srbija uskladi i sa tim delom politike EU, Vučić je rekao da ima mnogo zahteva, ali i naših potreba i da je njegov posao da brine o Srbiji, a ne o EU, prenosi Tanjug.\n"Brinućemo i o EU kada postanemo njen član. I mnogo nam je važno da imamo dobre odnose i da se nalazimo na evropskom putu, kao i da obezbedimo dovoljno hrane i energenata i brinemo o o našem integritetu i ustavu i da vodimo računa o svojoj zemlji i narodu. I mislim da to radimo na veoma dobar način", poručio je Vučić.\nSrbija se delimično uskladila sa sankcijama Belorusiji\nNa pitanje novinara da prokomentariše usklađivanje sa sankcijama koje je zbog EU uvela Belorusiji, Vučić je precizirao da se Srbija delimično uskladila sa tim sankcijama, ali da je to još ranije urađeno i da tu nema ničeg novog.\n"Delimično da, a delimično ne. Bilo je nekih 25 deklaracija, sa devet jesmo, a 16 nismo, mislim da je tako otprilike, ali to traje već godinu dana i nema ništa novo, baš ništa".\nBiH uvela sankcije Rusiji, Srpsku ni ni pitali\nVučić je izjavio danas da je BiH uvela sankcije Rusiji dajući na svih 23 deklaracije pozitivno mišljenje protiv Rusije, ali da ne misli da to ima veze sa Republikom Srpskom.\n„Ne mislim da je Milorad Dodik tu bilo šta uradio i da je kriv, niti Republika Srpska, prosto ih nisu ni pitali“, rekao je Vučić za TV Pink.\nOn je objasnio da to nisu posebne odluke vlade ili predsednika, već odluke unutar ministarstva spoljnih poslova, koje javi da li se određena zemlja priključuje restriktivnim merama ili ne.


Dodik: Sankcije Rusiji neće biti uvedene dok sam u Predsjedništvu BiH | Trebinje Live\nRepublika Srpska je pod svakodnevnim pritiscima da uvede sankcije Rusiji. Koliko god bude koštala politika neutralnosti, nećemo pristati na igru Zapada koja haotičnim zahtjevom o pridruživanju sankcijama Rusiji pokušava da suzbije sve veće ruske granice, rekao je srpski član Predsjedništva Milorad Dodik u intervjuu za Sputnjik.\nNaglašava da BiH nije uvela sankcije Rusiji jer o tom pitanju nije bilo konsenzusa Predsjedništva, te da konsenzusa neće biti dok god je on u Predsjedništvu.\nDodik ističe da deklarativno date saglasnosti bošnjačkih ambasadora koji u međunarodnim organizacijama nastupaju "solo" nisu obavezujuće za BiH.\nDa je na nivou fantacije priča opozicije o sankcijama koje je BiH navodno uvela Rusiji, potvrdio je, kaže Dodik, ruski ambasador Igor Kalabuhov, ali i predsjedavajući Predsjedništva BiH Šefik Džaferović, koji je Srbe optužio za blokadu sankcija Rusiji.\n- BiH nije uvela nijednu od sankcija prema Rusiji u skladu sa Ustavom i unutrašnjom procedurom. Naravno da tu postoji problem - kad se neki od muslimanskih ambasadora pojavi na nekom sastanku Zapada, Zapad to slavodobitno posmatra i gleda kao neku vrstu pobjede. To što oni stvaraju problem unutar BiH govori koliko je njima stalo do BiH, a oni su stvorili ozbiljan problem činjenicom da su dopustili da se unilateralno razbije osnova Dejtonskog sporazuma, a to je konsenzus - naglašava Dodik.\nDodik poručuje da bez konsenzusa nema ni odluke. Prema Ustavu BiH, jedino nadležno tijelo za utvrđivanje spoljne politike je Predsjedništvo BiH, a usaglašenih stavova nije bilo.\nDodik ističe da je odbijen njegov prijedlog da pitanje sukoba u Ukrajini bude uvršetno u dnevni red sjednice Predsjedništva BiH. Umjesto da BiH zvanično zauzme neutralan stav o pitanju rusko ukrajinskog sukoba, dva člana Predsjedništva odbijaju zahtjev, vjerujući u svemoguću moć zapada, kaže Dodik. Time BiH rizikuje da postane kolateralna šteta, poput Ukrajine.\n- Tražim neutralan stav, da se ne miješamo u te stvari da ne pratimo politike Zapada, nego da pokušamo da budemo izvan spekulacija i izbjegnemo bilo kakvu ekonomsku štetu i političku. Iz niza razloga smatram da BiH neće uvesti sankcije dok ja sjedim u Predsjedništvu BiH - poručuje Dodik.\nHaotični zahtjev Zapada o pridruživanju sankcijama govori o njihovom strahu o narastajućim ruskim granicama. Zato, kaže Dodik, ulažu milijarde u naoružanje koje plasiraju Ukrajini. U takvim globalnim podjelama, Republika Srpska mora se držati po strani.\n- Zato je najvažnije da mi očuvamo stabilnost i mir, a to znači - nema sankcija za Rusiju, homogenizacija Srba u Republici Srpskoj oko programa koji garantuje stabilnost i mir i pokušaja da se obezbijedi vraćanje nadležnosti koje Srpskoj po Ustavu pripadaju - ističe Dodik.\nDodik je rekkao da ne vjeruje u BiH i da jedino što može u BiH samostalno da živi je Republika Srpska.\nKomentarišući najavljenu posjetu predsjednika Evropskog savjeta Šarla Mišela, Dodik je rekao da ne očekuje da će biti pomaka u pregovorima o izbornoj reformi.\nTagovi: Politika Rusija Milorad Dodik


Banja Luka: Dodik sa fašistima iz stranke Marine Le Pen\nObjavljeno: 24.01.2016. u 18:27\nPredsjednik bosanskohercegovačkog entiteta Republika Srpska Milorad Dodik razgovarao je danas u Banjoj Luci sa delegacijom predvođenom šefom poslaničke grupe francuskog Nacionalnog fronta u Evropskom parlamentu (EP) i zamjenikom predsjednika grupacije u EP-u Evropa nacija i slobode Eduardom Ferrandom, saopćeno je iz Ureda predsjednika RS-a.\nDodik je informisao goste da je RS opredijeljena da se na ovim prostorima sačuva mir i da se obezbijede stabilne strukture.\nUred entitetskog predsjednika u saopćenju navodi i da je Dodik “informisao članove delegacije iz Francuske i o višegodišnjem devastiranju Dejtonskog sporazuma od strane visokih predstavnika, koje je išlo na štetu ovlaštenja Republike Srpske”, te čestitao Ferrandu i članovima delegacije “na odličnim rezultatima koje su postigli na posljednjim regionalnim izborima u Francuskoj”.\nZahvalivši im na interesu koji pokazuju za RS, Dodik je, kako se navodi u saopćenju, “izrazio očekivanje da će kao nesumnjivo značajan faktor francuske političke scene nastaviti sa politikom koja pokazuje razumijevanje za položaj i probleme sa kojima se suočava Republika Srpska”, i dodao kako “takva izbalansirana pozicija Nacionalnog fronta prema RS otvara prostor za buduću saradnju sa ovom partijom”.\n– Sagovornici su izrazili želju za što tješnjom saradnjom na svim nivoima između RS i Francuske u cjelini – navedeno u saopćenju iz Dodikovog kabineta.\nNacionalni front je desničarska politička partija u Francuskoj koju predvodi Marine Le Pen. Imaju svoje zastupnike i u Evropskom parlamentu koji djeluju u okviru političke grupe Evropa nacija i slobode, koja predstavlja jednu od grupacija sa najmanje zastupnika u EP-u, prenosi Anadolija.\nInače, politiku koju provode ova stranka i njena predsjednica Marine Le Pen mnogi u Evropi bez ustezanja zovu fašističkom.


Ni sportistima ne dozvolјavaju ulaz na KiM - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Ni sportistima ne dozvolјavaju ulaz na KiM\nNi sportistima ne dozvolјavaju ulaz na KiM\nRukovodstvo i igrači KK Partizan zaustavlјeni su danas pre podne na administrativnom prelazu Jarinje, gde im nije dozvolјeno da uđu na teritoriju Kosova i Metohije.\nOni su se uputili na KiM kako bi podržali Srbe u protestu protiv mera Prištine koje ugrožavaju njihov život i opstanak na svome, ali i da u Leposaviću odigraju prijatelјski meč sa košarkašima "Trepče", bratskim klubom "Partizana" od 2014. godine.\nMijailović:Zna li Evropa šta se dešava,mi smo samo sportisti\nEvropa ne zna šta se dešava na Kosmetu, mi smo samo sportisti, kaže predsednik košarkaškog kluba Partizan Ostoja Mijailović, nakon što ekspedicija crno-belih nije dobila dozvolu kosovske policije da prođe administrativni prelaz na Jarinju i prisustvuje mirnom protestu u Kosovskoj Mitrovici, i da odigra prijatelјski meč sa Trepčom.\n"Evropa ne zna šta se dešava na Kosmetu... Prolaz nam je onemogućen. Mi smo samo sportisti. Želeli smo da u miru protestvujemo sa narodom i odigramo prijatelјsku utakmicu sa Trepčom. Čisto sumnjam da ćemo proći", rekao je Mijailović za Tanjug.\nOn kaže da je obrazloženje zabrane to što njihov dolazak nije bio najavlјen:\n"Rekli su nam da idemo preko brda, ali ne želimo da rizikujemo hapšenje. Mi smo civilizovani narod. Vidite šta se dešava u 21. veku", poručio je prvi čovek Partizana i dodao da će crno-beli sačekati još malo da se vidi da li situacija može da se promeni.\n"Žao mi je, jer smo imali plan da obiđemo naš narod. Hteli smo i u miru da budemo na Kosmetu, ali očigledno to nije moguće", zaklјučio je on.


Premijerka u Skupštini predstavlja predlog budžeta za 2018 - Televizija Kopernikus TV K::CN\nPremijerka u Skupštini predstavlja predlog budžeta za 2018\n08/12/2017 | Politika\nSkupština Srbije nastaviće danas načelnu raspravu o predloženom budžetu za 2018. , a predstavljaće ga premijerka Ana Brnabić.\nOna je izjavila da će budžet predstaviti sa velikim ponosom i da jedva čeka da odgovori na kritike opozicije.\nPredsednica vlade je za RTS juče istakla da je budžet za predstojeću godinu apsolutno razvojan, a govoreći o kritikama vezanim za subvencije, navodi da postoji jasna analiza koliko subvencije donose u budžet.\n„Postoje subvencije, one su važne, ali mi imamo jasnu analizu toga koliko jedan dinar subvencija donosi u budžet Republike Srbije i to ću predstaviti sutra u Skupštini“, rekla je predsednica Vlade.\nU tom kontekstu, Brnabić ukazuje da se mi takmičimo za investicije sa drugim zemljama, ne samo u regionu nego i širom sveta. „To je legitiman način borbe za investicije i za pravljenje novih radnih mesta“, naglasila je ona, ocenivši kritike s tim u vezi kao političku floskulu koja apsolutno nema iza sebe nikakvo ekonomsko opravdanje.\nU jučerašnjoj raspravi, stavove o predlogu budžeta izneli su ovlašćeni predstavnici poslaničkih grupa.\nPoslanici vladajuće koalicije su ocenili da predlog budžeta za 2018. godinu potvrđuje reformski kurs vlade, da je izbalansiran, fiskalno odgovoran i ozbiljan, razvojno orijentisan ka povećanju investicija i poboljšanju fiskalnog ambijenta.\nOpozicija, međutim, kritikuje predloženi budžet uz ocenu da je netransparentan, da Vlada vodi pogrešnu ekonomsku politiku, te da je javni dug od 2012. godine do danas porastao za deset milijardi dinara.\nObrazlažući u sredu budžet pred poslanicima ministar finansija Dušan Vujović je istakao da je ambiciozam i razvojni, sa do sada najvećim sredstvima za kapitalne investicije od 128 milijardi dinara.\nVujović je rekao da su u fokusu infrastrukturni projekti, poput koridora 10 i 11, i da je to važno kako bi se Srbija povezala sa regionom i svetom. On je podsetio da su prihodi za 2018. planirani u iznosu od 1.178 milijardi dinara, a rashodi 1.207 milijardi dinara.\nNavodeći da je predlog budžeta radjen na temelju projektovanog rasta BDP-a od 3,5 odsto dogodine, mada, kako je rekao, neki procenjuju da će on biti i veći, Vujović je precizirao da će nominalni iznos BDP-a biti 4.755 milijardi dinara.\n„Imaćemo i najveće povećanje plata i penzija koje smo imali ikada u jednoj godini, to je 35 milijardi za plate i 25 milijardi za penzije, što je ukupno 60 milijardi za te namene“, rekao je Vujović u Skupštini Srbije.


Moćna ljubavna balada Jelene Bjeković –“Kako to” - NekiRok\nMoćna ljubavna balada Jelene Bjeković –“Kako to”\nPevačicu, kantautorku i gitaristkinju, Jelenu Bjeković prvi put smo vam predstavili jesenas, kada je izdavačka kuća Menart objavila njen prvi singl, “Dala sam sve”. U međuvremenu, Jelena i Menart su odlučili da nastave saradnju koja će u budućnosti, rezultirati njenim prvim studijskim albumom. Ova mlada umetnica poseduje izražajan i snažan vokal, a osim što izvrsno svira gitaru, komponuje i piše svoje pesme, inspirisane pop i rok muzikom osamdesetih.\nSada vam predstavljamo novi Jelenin singl, moćnu ljubavnu baladu “Kako to”.\nO tome kako je nastala ova pesma, Jelena Bjeković kaže: “Pesma je nastala tokom 2021. godine. Prožeta je jakom emocijom, čiju dinamiku prati moćan aranžman na kojem sam radila zajedno sa producentom Nikolom Radivojevićem. Tekst i muziku sam napisala ja, ali kako bi pesma dobila konačan oblik u velikoj meri su doprineli sjajni muzičari koji su saradjivali sa mnom, poput Lazara Arsovića, čije gitarske fraze pesmi daju potrebnu jačinu u pravim momentima. Takođe, bila mi je velika čast da je, jedan od najboljih džez pijanista na ovim prostorima, i moj dragi prijatelj, Aleksandar Jovanović Šljuka, učestvovao u upotpunjavanju melodije kroz svoje maestralne klavirske deonice.\nSpomenula bih još i dvojicu virtuoznih mladih muzičara Aleksu Milijanovića (bubanj) i mog dragog druga Branka Vučetina (bas), koji su bili zaduženi za ritam sekciju.\nSpot je snimljen krajem prošle godine u Kovinu, gde je bilo jako zanimljivo snimati kako zbog krajolika, tako i zbog velike hladnoće napolju (oko – 10 °C), što je nekako sve doprinelo setnoj atmosferi koju pesma nosi. Kao i prethodni spot za pesmu ”Dala sam sve”, i ovaj potpisuje režiser Dragan Jereminov”.\nPesma “Kako to” podignuta je na sve muzičke internet platforme, a možete je slušati ovde.


Gordon Olport - Teorija crta ličnosti Istaknut\nVolfgang Palen - Ličnosti\nKada se duži period vremena posmatra ponašanje neke osobe, zapaža se izvesna doslednost u ispoljavanju određenih reakcija. Tako će na primer, neka osoba da se pokaže kao ambiciozna u radu, druga da pokazuje tvrdičluk, a treća će biti agresivna u svojim postupcima. Ovu doslednost u ponašanju Gordon Olport objašnjava postojanjem tipičnih osobina ili crta ličnosti koje su trajne karakteristike i usmeravaju karakteristične načine reagovanja u različitim situacijama. On kaže da je osobina ili crta "uopštena neuropsihička struktura (svojstvena individui), sposobna da mnoge draži učini funkcionalno ekvivalentnim i da uvede i vodi dosledne (ekvivalentne) oblike prilagodljivog i stilskog ponašanja".\nOsobine ili crte ličnosti mogu da budu izražene u različitom stepenu, a u zavisnosti od toga, i na osnovu raznih kombinacija osobina, može se govoriti o osobenosti svake ličnosti. Po Gordonu Olportu, ličnost je organizacija osobina ili crta koje se u ponašanju ispoljavaju na taj način što čovek u sličnim situacijama postupa na sličan način.\nOsobine ili crte ličnosti, prema Gordonu Olportu, mogu biti opšte i lične (morfogenetske) dispozicije. Opšte crte su korisne jer omogućavaju poređenje pojedinca sa drugima, ali su manje stvarne u odnosu na lične. S obzirom da su osobine, po Olportu značajne za objašnjavanje i predviđanje ponašanja, navodi vrste, koje se sreću u ponašanju koje je najviše uslovljeno situacionim faktorima. To su: kardinalne osobine ili crte koje pojedinac ispoljava u celokupnom svom ponašanju i u svim situacijama; središnje osobine ili crte koje su manje univerzalne od kardinalnih, i dovoljno široke da mogu uspešno da izraze bitna područja ličnosti i oblikuju veći deo ponašanja i sekundarne osobine ili crte koje su specifične i javljaju se najčešće u određenim i konkretnim situacijama.\nViše iz ove kategorije « Marko Aurelije - Ko ne zna šta je svet, ne zna gde živi\tAntoni de Melo - Blago pećine koja nestaje »\nVi ste ovde: Home Društvo Gordon Olport - Teorija crta ličnosti


BRNABIĆ I LONČAR U NOVOM PAZARU: Doneta medicinska oprema u Opštu bolnicu\nKako je kazala, želi svojim boravkom da pokaže koliko lično podržava sve zdravstvene radnike, njihove saradnike i sve one koji se bore. Premijerka Srbije Ana Brnabić i ministar zdravlja Zlatibor Lončar, i Rasim Ljajić obratiće se javnosti danas nakon posete Novom Pazaru.\n← NIJE MU OSTALA DUŽNA: Novinar napao Merkelovu zašto ne nosi masku – dala mu je ODLIČNO OBJAŠNJENJE!\nNOVI KORONA ŠOK U SRBIJI! Dete (6) iz Vrnjačke Banje u bolnici u Beogradu, članovi porodice negativni →\nSRPSKA ZVER JE NA NOGAMA! Novo oklopno borbeno vozilo M-20 MRAP 6×6 seje STRAH NA TERENU: Sigurnije od ŠVAJCARSKE BANKE (FOTO)\nJuni 17, 2020 admin Komentari isključeni za SRPSKA ZVER JE NA NOGAMA! Novo oklopno borbeno vozilo M-20 MRAP 6×6 seje STRAH NA TERENU: Sigurnije od ŠVAJCARSKE BANKE (FOTO)\nHladan tuš za Balkan\nOktobar 22, 2019 admin Komentari isključeni za Hladan tuš za Balkan\nJuli 5, 2019 admin Komentari isključeni za ŠPIJUNSKA AFERA TRESE RUSIJU: Zbog veleizdaje uhapšen saradnik Putinovog izaslanika za Ural


Dani Srbije u Nižnjem Novgorodu | TIK RF\nDani Srbije u Nižnjem Novgorodu\nU okviru „Dana Srbije u Nižnjem Novgorodu“, 31. maja i 1. juna na otvaranju Okruglog stola i konferenciji za medije, predsednik PKS Miloš Bugarin i ambasador Srbije u Ruskoj Federaciji, Jelica Kurjak, predstavili su vodeće srpske kompanije, koje poseduju potencijal, mogućnosti, ali i odgovarajuće licence, da učestvuju u intenzivnim pripremama Rusije za značajan događaj u 2018. godini – Svetsko prvenstvo u fudbalu.\nU Nižnjem Novgorodu predstavilo se osam srpskih kompanija iz oblasti građevinarstva, industrije nameštaja, prehrane i robe široke potrošnje – „PSP-Farman“, „Energoprojekt“, „Gemaks“, „Unipromet“, „Simpo – Vranje“, koncern „Farmakom M.B“, „Domis“ i „Farmedika“.\nMenadžeri naših kompanija su imali priliku da posle prezentacije svojih potencijala i referenci pred kompetentnim predstavnicima administracije grada i Njižegorodske oblasti, razgovaraju sa poslovnim ljudima iz državnih i privatnih građevinskih kompanija i izvođačima građevinskih radova na teritoriji ove oblasti.\nTokom ove posete, Miloša Bugarina, predsednika PKS i ambasadora Jelicu Kurjak, primio je Valerij Pavlovič Šancev, gubernator Njižegorodske oblasti i tom prilikom je bilo reči o perspektivama saradnje između ovog regiona i Srbije. O razvoju ukupne buduće ekonomske saradnje, posebno na nivou dveju komora, bilo je reči i na sastanku predsednika PKS, Miloša Bugarina, sa generalnim direktorom Trgovinsko-industrijke komore Njižegorodske oblasti, Dmitrijem Germanovičem Krasnovim.\nIzvori: PKS, Administracija grada Nižnjeg Novgoroda


Ministarstvo državne uprave i lokalne samouprave | Potrebna profesionalna i moderna uprava, obuke za pola miliona službenika\nPotpredsednica vlade i ministarka za državnu upravu i lokalnu samoupravu Kori Udovički izjavila je danas da je Srbiji potrebna profesionalna i moderna uprava i najavila da će biti realizovano više programa obuke za ukupno 500.000 službnenika u Srbiji.\nUdovički je na prvom Diplomatskom forumu „Profesionalno usavršavanje javnih službenika“ rekla da je to neophodno u sveobuhvatnoj reformi, koja ima za cilj profesinalni odnos uprave i partnerstvo sa građanima i privredom i dodala da sistem nagrađivanja i napredovanja sužbenika u javnoj upravi treba da bude ustrojen prema zaslugama.\n„Izgradnja službeničkog sistema kakvog želimo je jedan od četiri stuba reforme javne uprave. Postoji potreba da se pojača obuka javnih službenika i potrebni su sveobuhvatniji programi koji će im na trajan način pomoći da promene način na koji rade“, rekla je ona.\nUdovički je podsetila da je u 2015. godini gotovo 2.000 službenika pohađalo 118 obuka, ali i da obuhvat tih treninga nije bio dovoljan. Ona je precizirala da je realizovan 881 sat obuke i angažovano 97 predavača.\n„U toku je priprema za uspostavljanje centralne institucije za obuku koju smo nazvali akademija za javnu upravu i radujemo se platformi koju danas pokrećemo uz podršku ambasada za uključivanje u seminare u njihovim zemljama“, rekla je Udovički istakavši da je potreban profesinalniji rad uprave i njeno osposobljenije na putu ka EU.\nOna je u tom kontekstu naglasila da je za profesionalnu upravu potreban adekvatan sistem stručnog usavršavanja, podvukavši da i sada ima puno dobrih profesionalaca na kojima javna uprava zapravo i počiva.\nUdovički je najavila da će uskoro početi i obuka u lokalnom samoupravma u saradnji sa Savetom Evrope koja će biti finansirana sredstvima IPA, a da će puna primena tog programa početi u 2017. godini.\nOna je zaključila da je potrebna i mnogo veća finansijska disciplina i kontrola kojima će se Srbija između ostalog baviti u okviru sprovođenja akcionog plana za poglavlje 32.\nPotpredsednik Upravnog odbora NALED-a i gradonačelnik Sremske Mitrovice Branislav Nedimović istakao je na skupu da će posle Prvog diplomatskog foruma MDULS i NALED, uz podršku ambasada, objaviti prvi vodič kroz međunarodne treninge i obuke za javne službenike, koji će približiti te programe zaposlenima u državnoj i lokalnoj administraciji i pomoći im da nova znanja primene u svakodnevnom radu i planiranju.\nOn je naglasio da se poslednjih godinu ipo dana dosta radilo sa Vladom Srbije na izmenama Zakona o planiranju i izgradnji i primeni sistema izdavanja elektronskih građevinskih dozvola.\n„Do sada je obučeno oko 2.500 službenika, plan je da se obuči njih 4.000. Ovim zakonom imali smo „vododelnicu“ perioda kada smo sve radili sa papirima, i perioda uvođenja elektronske uprave i nadam se da će to biti pobeda čitave Srbije“, rekao je Nedimović.\nSkupu su prisustvovali i šef Delegacije EU u Srbiji Majkl Devenport, koji veruje da će buduća srpska vlada nastaviti da sprovodi reformu sa istom žestinom i voljom kao i do sada, u tandemu sa dosadašnjim važnim akterima.\n“Blizu smo potpisivanja završnih sporazuma u okviru IPA za prvi programa za podršku budžeta po sektorima u Srbiji, koji će biti posebeno usredsređen na reformu javne uprave i upravljanje javnim finansijama”, rekao je Devenport.\nSa aspekta evropskih integracija, veoma je važno pitanje profesionalizacije državne uprave, a ono što Srbija želi da postigne u naredne četiri godine su evropski standardi života i rada, rekla je ministarka bez portfelja zadužena za evropske integracije Jadranka Joksimović.\n„Ako može brže, tim bolje, ali svakako, dostignuti evropski standardi znače bolju i efikasniju državnu upravu, manju i efikasniju administraciju, brže pravosuđe, više skenera u bolnicama, više računara u školama“, rekla je Joksimović\nSkupu su prisustvovali i ambasadori više zemalja. Ambasadorka Indije Narinder Čauhan rekla je da je njena zemlja provajder tehničkog znanja, konsultantskih usluga i izrade studija izvodljivosti sa više od 100 država partnera širom sveta, uključujući i Srbiju.\nAmbasador Norveške Arne Sanes Bjornstad kaže da službenici ne žele promene, kao i zaposleni u državnim službama jer se plaše da će izgubiti posao, a ponekad su i umišljeni.\n“Moj savet vam je da ne budete umišljeni, već da razmislite šta se od vas očekuje i da učite iz svojih, a posebno iz grešaka drugih”, rekao je ambasador.\nZamenik ambasadora Izraela Itaj Milner se nada da će i Srbija uskoro imati svoju agenciju za međunarodnu pomoć, koja će biti partner izraelskoj agenciji Maršal.\nNa kraju skupa, državni sekretar u MDULS Željko Ožegović rekao je da nema dobre uprave bez dobro obučenih službenika i podsetio da je u samom finišu prethodne vlade usvojeno tri zakona MDULS-a, koji će biti snažan zamajac u razvoju dobre uprave.


Nikolić: Prijateljstvo nam je jako kao Kineski zid - Nova Borba\nNikolić: Prijateljstvo nam je jako kao Kineski zid\nNikolić je rekao da političke promene u Srbiji ne mogu da prekinu tradicionalno prijateljske odnose Srbije i Kine\nU intervju za kinesku novinsku agenciju "Sinhua" predsednik Srbije Tomislav Nikolić izjavio da poseta njegovog kolege Si Đinpinga predstavlja novu etapu u prijateljskim odnosima Srbije i Kine, te da je ovo šansa za proširenje ekonomske saradnje dve zemlje.\n- Na naše večno prijateljstvo ne mogu uticati promene predsednika ili premijera - rekao je Nikolić i naglasio da je, od izbora za predsednika Srbije 2012. godine, posvećivao veliku pažnju odnosima sa Kinom.\nNikolić je istakao da ima velika očekivanja od predstojeće posete Si Đinpinga i veruje da će ona ojačati i dodatno promovisati razvoj bilateralnih odnosa, prenosi Fonet.\n- Srbija i Kina su 2009. godine potpisale deklaraciju o strateškom partnerstvu - podsetio je Nikolić, koji očekuje da će posetom predsednika Đinpinga političke i ekonomske veze dve zemlje biti dodatno ojačane.\nPrema rečima Nikolića, sveobuhvatni razvoj bilateralnih odnosa i politička i ekonomska saradnja proteklih godina pomogli su Srbiji da poveća svoj međunarodni značaj.\nSrbija i Kina međusobno se podržavaju u pitanjima koja se odnose na njihove najvažnije interese, rekao je Nikolić.\nOn je podsetio da pomoću kineskih kredita dve države sarađuju na mnogim infrastrukturnim projektima, uključujući auto-puteve, mostove i energetska postrojenja.\nNikolić je sugerisao da kineski preduzetnici razmotre mogućnost ulaganja u industriju i proizvodnju hrane u Srbiji, jer su to oblasti koje brzo rastu, a izrazio je i nadu da bi dve države mogle da povećaju komunikaciju i saradnju u nauci, tehnologiji, kulturi i umetnosti.\nIstičući da je srećan što vidi da se bilateralna saradnja odvija tako dobro, Nikolić je ocenio da prijateljstvo ne može da meri novac, već samo vreme i istorija.\n- Naše prijateljstvo je jako kao Kineski zid - zaključio je Nikolić.


Nemate drugu priliku da ostavite prvi utisak. Kada upoznamo nekog novog nadamo se da nećemo da napravimo neku glupost – da uvredimo nekog ili kažemo nešto neodgovarajuće. Ali, i pre nego što imate priliku da ostavite nekog bez daha svojim intelektualnim sposobnostima, pre nego što ste uopšte zaustili da kažete nešto – ljudi su već doneli neke odluke o vama.\nPsiholozi ovaj fenomen nazivaju „kratak rez“. U osnovi, skloni smo obrascima koji nam pomažu da razumemo nove stvari. Kada upoznamo novu osobu, u našoj prirodi je da donosimo brze odluke o njoj iako imamo malo informacija.\nNa primer, potrebna je samo desetina sekunde da odlučimo da li osobi možemo da verujemo ili ne.\nTokom dana, ima mnogo odluka koje treba doneti, i ako bismo svaku analizirali i tražili dosta informacija, nikada ništa ne bismo završili. Tako se ustvari oslanjamo na prošla iskustva, ali i intuiciju da bismo brže donosili odluke.\nSkloni smo i da nošenje naočara i izražajni govor pripisujemo veoma inteligentnim ljudima. Žene sa vidljivim tetovažama se uglavnom smatraju promiskuitetnim i alkoholičarkama, čak iako se ova procena smatra apsolutno pogrešnom.\nI sam ulaz u prostoriju daje drugima neke informacije na osnovu kojih će doneti odluku o vama.\nKoliko su važne ove brze odluke? Mnoge studije pokazale su da ove bazične, prve procene koje ljudi donose teško kasnije menjaju.\nOvaj infografik sa sajta Business Insider ilustruje osam stvari koje ljudi procenjuju u prvim sekundama kada vas upoznaju. Rezultati se baziraju na analizama nekoliko naučnih studija:


Poslato: Sub Mar 01, 2014 6:28 pm\tNaslov: Re: Koji je ovo sukulent?\nPoslato: Sub Mar 01, 2014 7:03 pm\tNaslov: Re: Koji je ovo sukulent?\nPoslato: Sub Mar 01, 2014 7:24 pm\tNaslov: Re: Koji je ovo sukulent?\nPoslato: Sre Mar 05, 2014 3:14 am\tNaslov: Re: Koji je ovo sukulent?\nPoslato: Sre Mar 05, 2014 11:22 am\tNaslov: Re: Koji je ovo sukulent?\nPoslato: Sre Mar 05, 2014 4:40 pm\tNaslov: Re: Koji je ovo sukulent?\nPoslato: Čet Mar 06, 2014 9:46 am\tNaslov: Re: Koji je ovo sukulent?\nPoslato: Čet Mar 06, 2014 9:58 am\tNaslov: Re: Koji je ovo sukulent?\nPoslato: Čet Mar 06, 2014 10:06 am\tNaslov: Re: Koji je ovo sukulent?\nPoslato: Čet Mar 06, 2014 3:00 pm\tNaslov: Re: Koji je ovo sukulent?\nPoslato: Čet Mar 06, 2014 7:13 pm\tNaslov: Re: Koji je ovo sukulent?


Dodik ne odustaje od svog “apsolutnog uslova” - Istinomjer\nPredsjedavajući Predsjedništva BiH, Milorad Dodik napustio je sastanak koji je sa članovima Predsjedništva BiH, Željkom Komšićem i Šefikom Džaferovićem trebao danas održati s delegacijom Upravnog odbora Vijeća za implementaciju mira.\nPredsjedavajući Predsjedništva BiH, Milorad Dodik, kako javljaju mediji, napustio je sastanak koji je sa članovima Predsjedništva BiH, Željkom Komšićem i Šefikom Džaferovićem trebao danas održati s delegacijom Upravnog odbora Vijeća za implementaciju mira.\nNavedeno je da je Dodik “na početku pozdravio prisutne i potom rekao da nisu stečeni uslovi za njegovo prisustvo sjednici jer nema zastave RS i potom napustio sjednicu.”.\nO insistiranju Dodika na njegovom, kako je rekao, “apsolutnom uslovu za ulazak u zgradu Predsjedništva BiH u Sarajevu”, Istinomjer je u više navrata pisao.\nJedna od izjava u kojoj je jasno iznio svoj stav po tom pitanju datira od 08.10.2018. godine:\nNakon toga, član Predsjedništva BiH iz reda srpskog naroda otišao je i korak dalje, te je tokom primanja akreditivnog pisma novoimenovanog ambasadora Republike Srbije u Bosni i Hercegovini, Aleksandra Đorđevića zastava Rebublike Srpske bila istaknuta odmah do zastave Bosne i Hercegovine u svečanom salonu Predsjedništva BiH.\nO reakciji koja je uslijedila od strane druga dva člana ove institucije, Željka Komšića i Šefika Džaferovića, Istinomjer je također dao svoj osvrt u tekstu pod nazivom Prekršen Zakon o zastavi Bosne i Hercegovine.\nObzirom na razlog zbog kojeg je predsjedavajući Predsjedništva BiH, Milorad Dodik napustio današnji sastanak sa delegacijom Upravnog odbora Vijeća za implementaciju mira, Istiniomjer njegov stav po pitanju isticanja zastave Republike Srpske u Predsjedništvu BiH ocjenjuje dosljednim.


VREDAN, MARLJIV I PAMETAN: Milorad Grčić postavljen za pomoćnika predsednika opštine Obrenovac - Naša Borba\nPredsednik Opštine Obrenovac Miroslav Čučković potvrdio je danas da je imenovao bivšeg v.d. direktora Elektroprivrede Srbije (EPS) Milorada Grčića za svog pomoćnika zbog, kako je naveo, zasluga za taj grad dok je bio na čelu EPS-a.\n„Ta vest, da sam imenovao Grčića za mog pomoćnika, je tačna”, rekao je Čučković.\nGrčić je na to mesto u opštini došao iz EPS-a, nakon ostavke u tom preduzeću gde je četiri godine bio na funkciji vršioca dužnosti direktora. Ostavku je podneo 12. januara, pošto je predsednik Srbije Aleksandar Vučić zatražio odgovornost za kolaps u elektroenergetskom sistemu 12. decembra 2021. godine kada su zbog lošeg uglja, pomešanog sa blatom, zaustavljeni skoro svi blokovi u termoelektrani „Nikola Tesla” (TENT) u Obrenovcu i kada je na stotine domaćinstava u centralnoj Srbiji ostalo bez struje.\nMinistarstvo rudarstva i energetike Srbije je protiv Grčića podnelo krivičnu prijavu Tužilaštvu za organizovani kriminal zbog, kako je rekla ministarka Zorana Mihajlović, ne samo javašluka, neznanja, već i kriminala i ugrožavanja energetske bezbednosti zemlje.\nMihajlovićeva je rekla da je EPS podnosio lažne izveštaje da su proizvodni kapaciteti TENT-a spremni za zimu 2021-2022. godine i da je obezbeđeno dovoljno uglja. Od 12. decembra prošle godine do 20. aprila ove godine za vanredni uvoz struje potrošeno je 530,7 miliona evra i planiran je uvoz četiri miliona tona uglja do kraja 2023. godine.\nPrema oceni Mihajlovićeve, zbog nesavesnog rada u EPS-u dok je njime upravljao Grčić „bačena je jedna nova hidroelektrana”.\nPrethodni tekstPUCAJU KAO TIKVA: Gotovo polovina članica EU protivi se promeni Ugovora\nSledeći tekstČEDOMIR JOVANOVIĆ: Danas šetali oni kojima je Rusija važnija od Srbije


pink.rs | Šarčević za Pink: Od 7. do 12. maja prijemni ispiti za nadarene učenike\nŠarčević za Pink: Od 7. do 12. maja prijemni ispiti za nadarene učenike\n-Da bismo izbegli svaki rizik držali smo se uputstava epidemiologa. Gledali smo da se nastava završi do kraja maja, skratili smo deo prolećnog raspusta jer je bilo nesuvislo šta deca da rade kod kuće u 6. i 7. nedelji - rekao je Šarčević za Pink.\nOn je naveo da će većini učenika ocene biti zaključene krajem maja, da će samo oni koji žele da poprave ocenu imati mogućnost da to urade u junu u školama.\nKako napominje, potpuno bezbedno se završava kompletna osnovna škola, obavezan predškolski program, kao i srednja škola.\nIstiče i da su, tokom ove krize eksperimentisali sa mnogim stvarima koje se tiču reforme obrazovanja i da su u tome uspeli.\nPojačana kontrola primene mera u vrtićima i boravcima\nŠarčević je rekao da će otvaranjem vrtića i produženog boravka u školama biti pooštrena kontrola mera koje moraju da se sprovode u cilju prevencije širenja virusa korona. On je rekao da je definisano taksativno 36 mera kojih moraju da se pridržavaju zaposleni, roditelji, deca i da će od 11. maja to kontrolisati prosvetna inspekcija, ali i savetnici iz školskih uprava. -Mere koje moraju da se poštuju nećemo proslediti samo mejlom, već će se kontrolisati na terenu. Odgovornost je rukovodioca ustanove. Imamo 36 pravila koja moraju da se poštuju - rekao je Šarčević.\nKako kaže, "stabilnim učenicima" mogu da se zaključuju ocene, a da od 1. juna, oni sa lošijim ocenama ako škole budu prazne, mogu da dođu da ims e pomogne.\nŠto se prijemnih ispita tiče, Šarčević kaže da će za nadarene učenike termini biti između 7. i 12. maja, dodajući da je tu negde oko 8.500 dece.\nKada su fakulteti u pitanju, on kaže, sredinom maja će doći manji broj studenata i da su to oni koji su imali propušten martovsko-aprilski rok i dodaje da je junski rok u potpunosti "normalan", dok su 22. juna prijemni i upisi na fakultete koji se uvek organizuju u bezbednim uslovima.\nPriliku za povratak u domove od polovine maja imaće pre svega studenti koji su se prijavili za polaganje ispita u aprilskom roku, a koji će, kaže Šarčević, biti održan krajem maja.\nŠARČEVIĆ: Nema vraćanja dece u učionice, nastava se završava onlajn! Evo kada studentima počinju ispiti i šta će biti sa ekskurzijama\nŠARČEVIĆ ZA PINK: Od sutra počinje nastava za osnovce na Javnom servisu (VIDEO)\nŠarčević: Razrađujemo više scenarija za upis đaka u srednje škole\nŠarčević: Onlajn ispiti mogući samo ako fakulteti za to imaju akreditaciju\nŠarčević: Duplirane stipendije biće isplaćene\nŠarčević: Pojedini đaci rade za dilere droge


Dejan Pavić jedan je od ključnih svjedoka tužilaštva protiv bivšeg komesara MUP-a TK Samira Aljukića i policajca Adnana Đulovića.\nPavić je, naime, snimio kako Aljukić i bivši zamjenik komandira specijalne policije Jasmin Kurtić od njega uzimaju mito u zamjenu da, zbog tehničke neispravnosti vozila, poslali zakonom predviđenu kaznu od 1.000 KM jednom privatnom preduzeću.\n– Ja sam nazvao Zorana i rekao mu da se može nešto napraviti, pošto mi je Kurta (Jasmin Kurtić op.a.) rekao da mu trebam dati 300 maraka i da će taj slučaj biti završen. I Zoran je nazvao direktora Perutnine, da se ide tim putem,da se ljudi počaste, rekao je Dejan Pavić, prenosi Federalna TV.\n– Počeo mi je pričati tu priču da je njega i šefa neko uzeo na zub, da mu pakuju kako valjda ne bi bio komesar i da ćemo morati vratiti novac, dodao je Pavić.\nOko 80 posto građana daje mito ljekarima\nPodnio prijavu zbog korupcije prije šest godina: Ovdje se niko nikoga ne boji, jer niko nije odgovarao ni za šta


Policija češlja Muzičku školu u Aranđelovcu- ekskluzivan foto! -\nInspektori MUP-a Srbije proveravaju navode zaposlenih u Muzičkoj školi „Petar Ilić“ u Aranđelovcu da je bivši direktor Ivan Cvetković „fiktivno zapošljavao i isplaćivao profesore“.\n„Pune četiri godine direktor muzičke škole u Aranđelovcu Ivan Cvetković „fiktivno“ vodi kao predavača angažovanog po ugovoru i za to isplaćuje Miodraga Đorđevića, profesora harmonike iz Kragujevca-koga nikada nisu videli da predaje“- svedočilo je nekolicina profesora i zaposlenih u školi još 2018.godine.\n-Godinama unazad odgovorno tvrdim da ni na jednoj nastavničkoj sednici, u školi, hodniku, učionici nikada nisam srela Miodraga Đorđevića. Kada je pedagog otkrio neke uplate, dnevnici su ukradeni ili zapaljeni, a direktor Cvetković je to prijavio policiji. Međutim, sve je snimljeno i materijalni dokazi postoje. Čak i da je Cvetković predavao umesto Đorđevića, „menjajući ga na časovima“-kaže jedna od zaposlenih profesorki.\nPrema onom što smo uspeli da saznamo (ne)postojeći profesor za svoje kolege iz muzičke škole u Aranđelovcu, koje svoje odeljenje ima i u Topoli, Miodrag Đorđević, rođen je u Zaječaru, a predaje kao profesor na FILUM-u u Kragujevcu. Na poruke novinara: da li i od kada do kada je predavao u muzičkoj školi u gradu pod Bukuljom- nije odgovarao.\nIz dokumentacije koje smo na na fotografijama mogli da vidimo, a za koje zaposleni tvrde da je zapaljena u mistrerioznom požaru profesor Đorđević je navodno predavao nekoliko godina u odeljenju u Topoli, i za to mu je redovno na osnovu ugovora o delu isplaćivan mesečni honorar. Prema tvrdnji zaposlenih mesečno je primao 51 hiljadu dinara, dok se na izveštajima o uplatama iz državnog trezora vidi manji iznos.\nInspektori MUP-a iz Požarevca već po drugi put posećuju Muzičku školu- a upravo je tema broj jedan „angažovanje“ pomenutog Đorđevića, tvrde naši izvori!\nEKSKLUZIVNO: dokumentacija koja se proverava u Muzičkoj školi u Aranđelovcu a koja je navodno nestala..


U BOSTONU SPEKTAKL SA 2 BISA: Zajon u istoriji, ali Pelikansi bez pobede! Centar pogodio trojku s pola na lud način - TopVesti.rs\nRobinson, sin legendarnog Admirala, stigao u Bar\nLIGA SE IGRA: ABA se oglasila saopštenjem, u njemu sve jasno piše\nAMERIKANAC RAZBIO ORMAN: Lorenco Braun zapretio Zvezdi!\nVeličković najavio kraj karijere!\nKLS: Košarkaši Vojvodine dočekuju Slobodu\nJOKIĆU SKIDAM KAPU Kosta Perović o Nikoli i Denveru: Može svašta da se desi\nABA napravila korak napred: Skupština u subotu\nURNEBESNO: Poznati Jutjuber imitirao Jokića!\nKAKVA ČAST ZA MLADOG KOŠARKAŠA: Snima se film o novom biseru Partizana!\nU BOSTONU SPEKTAKL SA 2 BISA: Zajon u istoriji, ali Pelikansi bez pobede! Centar pogodio trojku s pola na lud način\nU spektakularnom okršaju Bostona i Klipersa posle dva produžetka su slavili domaći 141:133, dok je u Nju Orleansu trijumf upisala Oklahoma 123:118. Zaista fenomenalan meč smo mogli da vidimo u "Ti Di Gardenu", gde je neizvesnost trajala od prvog do poslednjeg minuta, a čak dva produžetka su morala da se igraju. Na kraju presudio je sjajni Džejson Tejtum\nNBA: Tejtum ‘rešio’ Kliperse posle dva produžetka, Zajon podiže granice\nBudući da nam predstoji NBA ‘Ol-star’, u noći između četvrtka i petka odigrana su samo dva meča u najjačoj ligi sveta. Košarkaši Boston Seltiksa pobedili su posle dva produžetka Los Anđeles Kliperse – 141:133. U prestonici Masučestsa viđena je sjajna utakmica, jedna od najboljih ove sezone, a trijumf je na kraju otišao domaćoj ekipi. Egal je bio tokom\nNBA: Tejtum je dovoljan za Kliperse, Zajon podiže granice\nKošarkaši Bostona pobedili su prošle noći na svom terenu, nakon dva produžetka, Los Anđeles Kliperse sa 141:133. Foto:beta/AP Boston je do sedme uzastopne pobede na svom terenu, a osme na poslednjih devet utakmica, vodio Džejson Tejtum sa 39 poena. Najbolje ga je pratio Markus Smart sa 31 poenom, Gordon Hejvord je upisao 21 poen i 13 skokova, dok je\nNBA: Boston ostvario 38 pobedu\nU noći između četvrtka i petka odigrane su dve utakmice NBA košarkaške lige. Foto: Youtube Printscreen Boston seltiksi pobedili su posle dva produžetka Los Anđeles kliperse – 141:133 (30:32, 30:26, 31:29, 23:27, 13:13, 14:6). Klipersi su se odlično držali, utakmica je bila ujednačena a Boston nikako nije uspevao da prelomi meč i usledili su produžeci\nKošarkaši Boston Seltiksa pobedili su posle dva produžetka Los Anđeles Kliperse 141:133. Tanjug/AP Džejson Tejtum U prestonici Masučestsa viđena je sjajna utakmica, jedna od najboljih ove sezone, a trijumf je na kraju otišao domaćoj ekipi. Egal je bio tokom svih 48 minuta igre, Seltiksi su samo u jednom trenutku u trećoj četvrtini uspeli da dođu do\nMoćni Zajon Vilijamson postavio nove NBA rekorde i stao uz rame Šeku!\nKošarkaši Bostona pobedili su Los Anđeles Kliperse sa 141:133 posle 2 produžetka, dok je Oklahoma bila bolja od Nju Orleansa na gostovanju sa 123:118. Seltiksi su tek posle dodatnih perioda igre slomili Kliperse, Boston je imao raspoloženog Tejtuma, strelca 39 poena, ali je Vilijams parirao sa 35 uz osam asistencija i šest skokova, što je bilo dovoljno\nBRUTALNI TEJTUM PRESUDIO KLIPERSIMA, novi rekord Zajona, ali u porazu\nKošarkaši Boston Seltiksa pobedili su posle dva produžetka Los Anđeles Kliperse rezultatom 141:133 Seltiksi su samo u jednom trenutku u trećoj četvrtini uspeli da dođu do dvocifrene prednosti, ali je ona ubrzo spuštena. Boston nije uspeo da im slomi otpor ribala, pa su usledili produžeci. Džejson Tejtum, junak Seltkisa, postigao je osam poena u prvom\nSpektakl u Bostonu uz dva produžetka, Zajon ponovo do rekorda karijere\nOdigrana su poslednja dva meča pred Ol star pauzu u NBA ligi, a u Bostonu smo videli pravi spektakl, tri sata vrlo uzbudljive košarke i na kraju veliki trijumf Seltiksa nad jednim od favorita za prsten - Los Anđeles Klipersima. Posle dva produžetka bilo je 141:133 za najtrofejniju franšizu lige. To je osma pobeda u poslednjih devet mečeva za Boston\nKošarkaši Bostona pobedili su prošle noći na svom terenu, nakon dva produžetka, Los Andjeles Kliperse sa 141:133. Boston je do sedme uzastopne pobede na svom terenu, a osme na poslednjih devet utakmica, vodio Džejson Tejtum sa 39 poena. Najbolje ga je pratio Markus Smart sa 31 poenom, Gordon Hejvord je upisao 21 poen i 13 skokova, dok je Kemba Voker


"Kuehne Nagel" u prvih devet meseci 2015. godine povećao dobit za 6,7% - Pluton Logistics\nU prvih devet meseci 2015. godine, kompanija „Kuehne + Nagel“ je ostvarila manji neto promet i bruto dobit zbog uticaja varijacija kursa, operativni rezultat (EBITDA) povećao se za 4,6% i dostigao 777 miliona švajcarskih franaka u odnosu na isti vremenski period prethodne godine. Uprkos negativnim kursnim razlikama od 7,5%, dobit za navedeni vremenski period povećala se za 6,7%, na 512 miliona švajcarskih franaka, navela je ta kompanija u saopštenju.\nTokom prvih devet meseci ove godine, „Kuehne + Nagel“ iskoristio je prilike za rast u poslovanju uvoza u SAD iz Evrope i Azije, čime je kompenzovana kontinuirana slabost tržišta u pogledu izvoza iz Azije u Evropu. U poslovnoj jedinici pomorski transport profitabilnost se znatno poboljšala: bruto dobit po TEU povećala se za 4,4%, a marža na obim EBIT-a i bruto zarade (koeficijent transformacije) porasla je s 30,2 na 32,7%.\nU poređenju sa istim vremenskim periodom prethodne godine, EBIT se povećao za 11,7%. Iako je avio transport u stagnaciji, „Kuehne + Nagel“ je povećao obim transporta za 5,1% tokom prvih devet meseci 2015. godine. Povećana potražnja za specijalizovanim uslugama u segmentima automobilske, farmaceutske i avioindustrije kao i u segmentu roba koje zahtevaju temperaturni rezim transporta, doprinela je tom povoljnom razvoju, kao i dobar učinak u Aziji, Evropi i Severnoj Americi.\nU odnosu na prethodnu godinu, stopa transformacije porasla je sa 27,5 na 30,0%. EBIT se povećao za 11%. Drumski transport beleži stabilne rezultate. Tokom prvih devet meseci neto promet smanjio se za 12,1% zbog završetka određenih projekata i nižih stopa, koje su rezultat nižih cena dizela. Akvizicija kompanije „ReTrans“, američkog provajdera multimodalnih rešenja za upravljanje transportom, završena je u avgustu 2015. godine, i time je ojačan tržišni položaj kompanije „Kuehne + Nagel“ u Severnoj Americi.\nMogućnost ponude kompletnih rešenja u automobilskoj i farmaceutskoj industriji, kao i industrijama visokih tehnologija i robe široke potrošnje, dovela je do sklapanja brojnih novih ugovora tokom prvih devet meseci 2015. godine. Međutim, restrukturiranje odabranih projekata u Velikoj Britaniji i efekti negativnih kursnih razlika nastavili su negativan uticaj na rezultat. EBIT se smanjio za 21 milion švajcarskih franaka na nivo od 86 miliona švajcarskih franaka u poređenju s istim vremenskim periodom prethodne godine.\nDr Detlef Trefzger, izvršni direktor „Kuehne + Nagel International AG“, je izjavio da su u trećem kvartalu dodatno poboljšali svoje rezultate, posebno u oblastima pomorskog i avio transporta.\n– Razvoj drumskog transporta je konstantan, a optimizacija odabranih projekata u ugovornoj logistici nastavlja se kako je planirano. Naša snažna usredsredjenost na inovativne logističke usluge i strogu kontrolu troškova omogućila je rast dobiti u zahtevnom tržišnom okruženju. Poslovni rezultati prvih devet meseci potvrđuju našu strategiju na tržištu te vidimo da je naša grupa na dobrom putu. S više od 66.000 zaposlenih na 1.000 lokacija i u više od 100 zemalja, Grupa „Kuehne + Nagel“ jedna je od vodećih svetskih logističkih kompanija. Snažan položaj na tržištu postigla je poslovima u pomorskom, avio i drumskom transportu kao i u ugovornoj logistici s jasnim fokusom na pružanju usluga sa dodatom vrednošću pomoću savremene informatičke tehnologije.\n← „Cosco“ planira redovnu liniju preko Arktika do Evrope\n„Damnjanović Špeding“ kupio prvi „Renualt T“ iz serije kamiona sa najvećom kabinom →\n29. marta 2022. 29. marta 2022. Milica Milosavljevic\nSinergija nauke i realnog sektora ključna za unapređenje logističke prakse\n30. maja 2022. Milica Milosavljevic


Mafijaški klanovi terorišu našu djecu – PRAVDA – ISTINA\nUdruženje boraca “Beli vukovi” iz Pala zatražilo je da nadležne institucije zaštite njihovu djecu od, kako kažu, huligana koji rade šta hoće.Povod je nedavna kafanska tuča u kojoj su dva mladića zadobila teške tjelesne povrede, a napadači su pušteni na slobodu…\nGrupa huligana nedavno je u jednoj paljanskoj kafani napala goste i tom prilikom teške tjelesne povrede zadobili su Stefan Knežević, koji se još nalazi na bolničkom liječenju, i Đorđe Janković.\nNapadači su koristili pištolje i drvene palice, a radi se o osobama koje su na uslovnoj slobodi jer se terete za ubistvo Damira Ostojića u septembru 2018. godine u Banaluci i ubistvo dva policijaca u Sarajevu u oktobru iste godine.\nDežurni tužilac Okružnog tužilaštva u Istočnom Sarajevu napad je okarakterisao kao narušavanje javnog reda i mira i napadače pustio na slobodu.\nMeđu napadnutim osobama te večeri bio je i Vladimir Blagojević, vlasnik privatne firme, kojem su napadači, kako tvrdi, ranije tražili reket.\nJedan od povrijeđenih mladića Stefan Knežević, sin je pripadnika `Belih vukova`, odlikovanog i ranjavanog borca odbrambeno-otadžbinskog rata. Borci se pitaju da li tužilaštvo pokušava da zataška ovaj napad kao što su, kako tvrde ,zataškali i ubistvo njihovog komandanta Srđana Kneževića.\nUdruženje `Beli vukovi` uputilo je nadležnim institucijama zvaničan zahtjev da je napad na Stefana Kneževića i Đorđa Jankovića okarakteriše kao krivično djelo, pokušaj ubistva. Traže da se, kako kažu, kriminalci sa debelim policijskim dosijeima, zatvore kako bi prestali da šire strah i paniku u Palama.